Agora 22 | Cristnogaeth 21\nArchifau Categori: Agora 22\nMae’r Pasg yn Gwawrio\nMyfyrdod wedi ei ysbrydoli gan “Easter is Breaking” gan Kathleen Rolenz.\nYm mhobman ar draws y byd, mae hi’n gyfnod y Pasg.\nNid y Pasg y meddyliwn amdano lle bydd pobl yn gweiddi “atgyfododd!” ar hyd y strydoedd, ond rhywbeth distaw, Pasg llai dramatig.\nYn rhywle yn y byd, efallai nid heddi, ond yn fuan ar ddiwrnod fel heddi,\nMae dyn a dynes yn codi o’u gwely ac yn ysgwyd y cwsg o’u llygaid. Maen nhw’n darganfod fod eu plant eisoes wedi dihuno ac yn paratoi am eu gweddïau boreol.\nDros nos, ni fu sŵn drylliau na bomiau. Dros nos, ni fu saethu rhwng y dynion cyffuriau. Dim sgrechian na gweiddi.\nDim ond tawelwch y nos, a heddwch tangnefeddus o’u cwmpas.\nA rhywle yn y byd, efallai nid heddi, ond yn fuan ar ddiwrnod fel heddi mae milwr yn pacio ei fag yn ofalus.\nMae e wedi cael gwared ar ei fwledi ac yn newid o’i lifrai i ddillad dyn cyffredin. Mae e’n dod adre am fod heddwch ar droed a does dim galw am wasanaeth milwr mwyach.\nA rywle yn y byd, efallai nid heddi, ond yn fuan ar ddiwrnod fel heddi, bydd y Pasg yn gwawrio\nNid yn unig ar y dydd hwnnw, ond bob dydd, a phan ddigwydd hynny bydd curiad calon pob dyn yn pwmpio ……………. heddwch, heddwch, heddwch. Tangnefedd.\nYm myd y Pasg hwnnw, bydd gan bob un ohonom rôl i’w chwarae.\nOnd i wneud hynny, rhaid i ni i gyd gydnabod gwerth pob person arall. Na, mwy na hynny, rhaid i ni gydnabod cydraddoldeb pob unigolyn arall.\nPobl y dwyrain canol sydd yn grac, ac wedi blino ar fod yn grac,\nErfyniwn am heddwch Duw i chi.\nPobl Affrica, sydd wedi eich ecsploetio, ac wedi blino ar gael eich ecsploetio,\nPobl De America sydd wedi cael eu tawelu, ac wedi blino ar fod yn dawel,\nPobl Korea sydd wedi eich rhannu, ac wedi blino ar gael eich rhannu,\nPobl Irac, wedi eich torri ac wedi blino ar gael eich torri,\nPobl Affganistan, wedi eich rhacso, ac wedi blino ar gael eich rhacso,\nPobl y gorllewin, breintiedig ac wedi blino ar fod mor freintiedig,\nErfynnin am heddwch Duw i ni. Amen.\nTeithiwn y bore ’ma gyda’n gilydd o’r gofod hwn i ddirnad yr ysbrydoliaeth i fyw ein bywydau’n llawn dros yr wythnos nesaf.\nAwn o’r lle hwn i fyw bywydau sy’n gwerthfawrogi’r cwestiynau tra’n ceisio byw’r atebion.\nMae stori’r Pasg yn aml yn ein gadael gyda mwy o gwestiynau nag y mae’n eu hateb.\nDathlwn y cwestiynau hynny yn y sicrwydd ein bod yn gallu byw yn iawn gydag ansicrwydd. Dathlwn yr hyn y gallwn fod yn sicr ohono hefyd. Gwyddom fod yna ffordd sy’n well i fyw, a’r ffordd honno’n gymhelliad di-baid i ni garu gelynion, maddau i’n dyledwyr a charu cymydog. Pob cymydog.\nCofnodwyd hwn yn Agora 22 ar Ebrill 4, 2018 gan Golygydd.\nGweddi i’r Grawys\nMae Iesu yn ein gwahodd i fyw mewn llawenydd ac yn ein gwahodd i gwrdd a gwledda gyda’r gorthrymedig a’r tlawd\nCyd-gerddwn ei ffordd mewn llawenydd\nMae Iesu yn ein gwahodd i fyw bywyd cyffrous, gan hepgor ein hawydd am ddiogelwch.\nMae’n ein herio i wrando ar leisiau’r rhai sydd â dim i’w golli\nMae Iesu yn ein cyfeirio at ffordd hunanaberth, ffordd sy’n tanseilio byd sy’n dwlu ar statws a grym\nMae e’n ein galw i ddilyn ffordd y groes, lle mae pris i’w dalu am fyw daioni a chariad diamod\nWrth ofalu, gadewch i ni fod yn ddiflino,\nWrth amddiffyn y gwan, byddwn yn gadarn,\nWrth warchod ein gilydd a gofalu’n ddi-ildio, byddwn yn dyner.\nCanys fel y carodd Duw y byd, carwn ninnau hefyd.\nGweddïau ar gyfer y Pasg\nAR DDYDD IAU CABLYD\nO Iesu Grist, a arlwyaist ford ger ein bron a thaenu drosti liain gwynnaf dy sancteiddrwydd, rho inni, y llygrwyd ein dant gan foethau pechod y byd, archwaeth at dy swper mawr a boneddigrwydd wrth dy fwrdd. Er mwyn dy enw, Amen. (Gweddi gan Dewi Tomos)\nO Grist, anweswyd dy draed\nAg ennaint a gwallt gwraig;\nCymeraist badell a thywel\nA golchi traed dy ffrindiau.\nGolcha ni yn dy diriondeb\nWrth i ni gyffwrdd â’n gilydd,\nFel, wrth ymaflyd yn rhydd yn dy wasanaeth\nY cawn wrthod unrhyw gaethiwed arall,\nYn dy enw, Amen.\n(seiliedig ar Janet Morley – o Cyfoeth o’i Drysor, gol. Enid R. Morgan)\nGWEDDÏAU AR GYFER DYDD GWENER Y GROGLITH\nGrist ein haberth,\nYr anharddwyd dy degwch\nAc y rhwygwyd dy gorff ar y groes,\nLleda dy freichiau\nI gofleidio byd mewn artaith –\nFel na thrown ymaith ein llygaid,\nOnd ymollwng i’th drugaredd Di. Amen.\ny gwyliwyd dy ing chwerw\no bell gan y gwragedd,\ngalluoga ni i ddilyn esiampl\ndyfalbarhad eu cariad;\nfel, o fod yn gyson yn wyneb arswyd,\ny cawn hefyd adnabod man dy atgyfodiad,\nrwyt ti wedi chwilio dyfnderoedd na allwn ni eu hadnabod,\nac wedi cyffwrdd â’r hyn na fentrwn ni ei enwi,\nbydded i ni ddisgwyl\nwedi’n hamgáu yn dy dywyllwch Di,\nfel y byddwn yn barod i gyfarfod\nag arswyd y wawr gydag Iesu Grist.\nFendigaid Dduw, sydd i ni’n\ndad, a mam, a chyfaill –\nrhoddwr ein bodolaeth yma a thu hwnt i fyd amser;\ntrwy gariad dy Fab, gorchfygaist gasineb.\nTrwy ei allu ef, y mae goleuni yn drech na thywyllwch,\nbywyd yn drech nag angau.\nAgoraist i ni ddrws i fywyd tragwyddol ei natur.\nBendigedig wyt ti, O Dduw, yn awr ac yn oes oesoedd.\nArglwydd, pobl y Pasg ydyn ni\nBoed ein cân yn Haleliwia.\nRhown ddiolch a mawl i ti, O Dduw,\nam fywyd newydd ein Harglwydd Iesu Grist,\nam iddo ymddangos i’r rhai oedd yn ei garu.\nGyda’r Eglwys gyfan, ymrown i lawenydd yr Arglwydd Atgyfodedig.\nBoed i ni sy’n trysori’r newyddion da\nddweud wrth eraill am y bywyd newydd.\nBoed i ni ddwyn tangnefedd a gobaith i fyd drylliedig\na gofynnwn am ddewrder i bawb sydd heb weld\nond sy’n dal i gredu.\nArglwydd, pobl y Pasg ydyn ni,\ndeisyfwn dy dangnefedd:\ntangnefedd i fyd yn chwalfa rhyfel,\ntangnefedd rhwng cenhedloedd a phobloedd,\ntangnefedd yn ein hymwneud â’n gilydd,\ntangnefedd yn ein calonnau a’n cartrefi.\nMewn llofft yr ymddangosaist i’r disgyblion,\ntyrd i mewn i’n cartrefi ni,\ntyrd i mewn i’n hofn a’n tywyllwch,\ntyrd i mewn i’n bywydau caeedig a’n hofn mentro;\ntyrd â’r rhyddid gogoneddus yr wyt yn ei gynnig i blant Duw.\nDown gyda phawb sy’n wylo heddiw ar lan bedd,\npawb sy’n galaru o golli un annwyl,\npawb sy’n unig neu wedi eu gadael.\nBydded iddyn nhw ddarganfod gobaith a llawenydd newydd ynot ti.\nCofiwn bawb sy’n glaf hyd angau\na’r rheini sy’n gofalu amdanyn nhw.\nCofiwn y rhai â phwysau trwm ar eu meddwl a’u calon\na dagrau yn eu llygaid.\nGofynnwn am iddyn nhw adnabod y gobaith am y bywyd sy’n dragwyddol.\nLlawenhawn gyda’r disgyblion a’r holl saint\nyn llawenydd yr Arglwydd Atgyfodedig.\nGofynnwn i ti fendithio’n hanwyliaid a ymadawodd â ni\ngyda llawnder dy oleuni a’th dangnefedd yn y bywyd sy’n dragwyddol\nDerbyn y gweddïau hyn\nEr mwyn dy Fab, Iesu Grist ein Harglwydd,\nCofnodwyd hwn yn Agora 22 a'i dagio Cristnogaeth, gweddiau, pasg ar Mawrth 28, 2018 gan Golygydd.\nGweddi Stafell Fyw Caerdydd ar gyfer y Pasg, 2018\nGallwch weld y poster ar faint llawn yma\nCofnodwyd hwn yn Agora 22 ar Mawrth 19, 2018 gan Golygydd.\nGroglith i Basg\n(Diwedd gweddi gan Walter Brueggemann ar ddydd Gwener y Groglith a dechrau gweddi dydd Sul y Pasg)\nFe feiddiwn weddïo er i’r tywyllwch\ngau amdanom ac i’r ddaear grynu,\nfe feiddiwn weddïo am lygaid i weld yn iawn\na lleisiau i siarad yn glir am rym marwolaeth o’n cwmpas,\nfe feiddiwn weddïo, yng Nghae Chwarae ein plant,\nam fedru sylweddoli mewn dychryn\nfod plant eraill yn mynd yn dawel, ac yn marw.\nFe weddïwn yn fwy a mwy am\nam eich hiacháu wrth feiddio parhau i weddïo.\nOnd ar y Gwener hwn fe wyddom dy fod ti\nyng nghanol hyn i gyd\nfel y mae’n rhaid i ninnau fod –\nyn cael ein llorio ond nid ein dinistrio,\nein cynhyrfu ond nid ein mygu.\nAc felly, moliannwn Di\nam dy gadernid diwyro yn aros yn ein canol\na’th addewid o’r hyn fydd yn newydd\nyn nerth yr Ysbryd tawel-rymus a ddaw o gefnfor dy gariad\n– ac y gwnawn ninnau ein safiad heddiw.\nMeiddiwn ymddiried a chredu\nnad y Groglith yw’r dydd olaf,\na disgwyliwn am ddiwrnod newydd bywyd,\na ddaw o’r ddaear a’r ddynoliaeth ddu.\na bydd yn Ti dy hun\nDiolchwn am rodd o Basg\nsydd tu hwn i’n hesboniadau\na’n catergorïau rhesymegol,\na hyd yn oed tu hwnt\ni’n dibrisio ar werth bywyd bellach.\nFe wyddom am rymoedd marwolaeth\nsy’n mynnu byw a bod yn ein plith –\ny grymoedd sydd yn ein gyrru\noddi wrth ein cymydog,\nac oddi wrth y gorau sydd ynom.\nFe wyddom am rymoedd\nofn, trachwant, creulondeb a malais\nyr ydym yn ysglyfaeth o’u blaen.\nAc yna … Ti,\nTi ar doriad gwawr, yn anniffoddadwy,\nTi yn y tywyllwch,\nTi ar y Sadwrn,\nTi sy’n agor y byd i lawenydd.\nEiddot Ti’r deyrnas … nid teyrnas marwolaeth,\neiddot Ti’r nerth … nid nerth marwolaeth,\neiddot Ti’r gogoniant … nid gogoniant marwolaeth.\nDy eiddot … Ti … a diolchwn a dathlwn\ny newydd-deb na allwn ni byth ei gyflawni.\n(O’r gyfrol Awed to Heaven, Rooted in Earth)\n‘Awed to Heaven, Rooted to Earth’, Walter Brueggemann


Y rhwyd yn cau ar Gwyneth | S4C Caban Facebook\nY rhwyd yn cau ar Gwyneth\n— Gorffennaf 20, 2012\tMae wedi bod yn gyfnod anodd i Gwyneth yn ddiweddar, rhwng ymladd yn erbyn ei chydwybod a derbyn triniaeth am ganser y groth. Ond yr wythnos hon ar Pobol y Cwm mae awgrym bod llawer gwaeth i ddod.\nPan fu farw Brandon, bron i flwyddyn yn ôl, roedd llawer o ddyfalu ymysg trigolion Cwmderi ynglŷn â phwy yn union a’i lladdodd. Yr un a gadwodd y gyfrinach yna’n gelfydd o gudd am chwe mis, oedd Gwyneth. Ond gyda mwy o bobl yn dod i wybod mai hi ddechreuodd y tân, mae’r rhwyd yn dechrau cau amdani.\nLlinor Gwynedd, sy’n chwarae rhan Gwyneth, sy’n sôn am euogrwydd ei chymeriad:\nYdi Gwyneth yn credu ei bod hi wedi cael ei haeddiant? Mae Gwyneth wedi bod yn teimlo’n euog ofnadwy a dyna pam y dywedodd y gwir wrth Yvonne. Ar ôl cael canser, roedd hi’n meddwl ei bod hi’n cael ei haeddiant… rhyw fath o karma.\nOnd mae rhywun arall yn gwybod am y gyfrinach oherwydd mae Gwyneth wedi derbyn llythyrau cas, dienw. Oes ganddi syniad gan bwy?\nDyw Gwyneth ddim yn credu mewn gwirionedd mai un o’r Monks sy’n anfon y llythyrau. Pe baen nhw gwybod, bydden nhw’n dod yn syth ati, gan wneud ei bywyd hi’n amhosib. A dyna sy’n peri’r mwyaf o ofid, bod rhywun mas yna’n gwybod beth wnaeth hi. Pa dystiolaeth sydd ganddyn nhw a beth yw eu bwriad?\nMae gan Gwyneth berthynas agos â Garry a Britt, ond dial yw’r un peth ar feddwl y ddau ers colli eu brawd. Pa un mae Gwyneth yn ei ofni fwyaf? Wy’n credu ei bod hi’n ofn Garry, hynny yw, mae unrhyw un â bach o synnwyr yn gwybod y byddai fe’n dial ac yn ymateb mewn ffordd gas. Y posibilrwydd o ddial dros amser sy’n creu’r ofn a’r paranoia yna.\nMae hi’n caru’r ddau ohonynt i ryw raddau. Er bod ganddi berthynas ryfedd â Garry, mae hi’n ei barchu fel tad i’w phlentyn, Gwern. Er mae’n ffin agos rhwng cariad a chasineb.\nOnd mae Britt yn fwy ymfflamychol ac mae’r ddwy yn wirioneddol agos. Ro’n nhw’n gariadon ar un pwynt, mae yna ryw fond gyda nhw ac yn sicr, dyw hi ddim ishe siomi’r un o’r ddau ohonyn nhw.\nFelly heb gosb am ei gweithredoedd, a’r bygythiadau dienw, mae Gwyneth yn byw mewn ofn ac yn edrych dros ei hysgwydd gan boeni beth a ddaw nesaf. Ond ai cleisiau meddyliol yn unig fydd ganddi dros yr wythnos neu ddwy nesaf?\nPobol y Cwm, Llun i Iau 23 i 26 Gorffennaf 8.00pm, a nos Wener 27 Gorffennaf 8.30pm\nGwefan Clic Facebook


Toriadau i Gymraeg i Oedolion - cyfle i'r Cynulliad eu stopio\nMae Cymdeithas yr Iaith Gymraeg wedi condemnio’r toriadau i’r rhaglen Cymraeg i Oedolion gan rybuddio y bydd yn arwain at lai o siaradwyr Cymraeg.\nHeddiw, mae’r Prif Weinidog a’r Gweinidog Addysg wedi cyhoeddi toriad o 8% ar gyfer y rhaglen Cymraeg i Oedolion y flwyddyn nesaf.\nDywedodd Cadeirydd Cymdeithas yr Iaith Gymraeg Robin Farrar:\n“Mae’n newyddion trychinebus. Mae’r Gymraeg yn wynebu argyfwng; mae hynny’n glir o ganlyniadau’r Cyfrifiad. Beth yw ymateb Llywodraeth Cymru? Toriadau i ddarpariaeth sy’n cynhyrchu mwy o siaradwyr, er bod ymgynghoriad y Llywodraeth ei hun wedi argymell mwy o fuddsoddiad. Mae Llywodraeth Cymru wedi methu â blaenoriaethu’r Gymraeg, a dylai aelodau’r cynulliad wrthwynebu’r penderfyniad hwn. Bydd pob Aelod Cynulliad sy’n methu â phleidleisio yn erbyn y gyllideb wythnos nesaf yn caniatâu toriadau, toriadau fydd yn niweidiol i iaith unigryw Cymru.”\nWrth gyfeirio at yr adolygiad, ychwanegodd:\n“Yn ein hymateb i’r adolygiad, gofynnon ni am newidiadau i’r system, ond rhagor o fuddsoddiad hefyd. Dyna oedd casgliad ymgynghoriad y Llywodraeth ei hunan - y Gynhadledd Fawr. Ond mae’n debyg bod Carwyn Jones wedi anwybyddu’r dystiolaeth yma’n llwyr.”\nMae’r Gymdeithas wedi rhoi tan Chwefror 1af i’r Prif Weinidog ddatgan ei fwriad i weithredu mewn chwe maes polisi er mwyn sicrhau bod y Gymraeg yn tyfu dros y blynyddoedd i ddod. Bydd y grŵp pwyso yn cynnal rali yn Aberystwyth ar Ragfyr y 14eg, blwyddyn ers cyhoeddi canlyniadau’r Cyfrifiad, er mwyn atgoffa’r Llywodraeth o’r cyfrifoldeb sydd arnyn nhw i weithredu.\nFfynhonnell: Cymdeithas yr Iaith Gymraeg\non 26/02/2015 - 09:12 am


Talu absenoldeb mamolaeth\nGyfraith, Wladwriaeth a chyfraith\nMae'r cwestiwn o absenoldeb mamolaeth sut a phryd y gwneir y taliad, gofal unrhyw gynrychiolydd o'r rhyw deg, sydd mewn sefyllfa ddiddorol. Aros ar gyfer ail-lenwi'r yn y teulu yn cyd-fynd bob amser gan absenoldeb â thâl yn y gwaith ac anamserol gwyliau talu gallai diflas effaith ar naws y fenyw feichiog, sydd yn y cyflwr yn annymunol iawn.\nYn ôl erthygl 255 o'r Cod Labor, y lleiafswm cyfnod o absenoldeb ac absenoldeb mamolaeth yw 70 diwrnod cyn genedigaeth y baban a 70 diwrnod ar ôl geni'r plentyn. Pan fydd y fam ifanc genedigaeth cymhleth yn cael gadael o 86 diwrnod ar ôl i'r babi gael ei eni. I wneud hyn, mae'n rhaid i chi wneud datganiad a luniwyd yn briodol ac yn darparu ei gyflogwr gyda thystysgrif meddyg a gyhoeddwyd yn y ward mamolaeth, a gafodd ei eni babi hir-ddisgwyliedig. Os bydd merch yn aros am fwy nag un plentyn a gefeilliaid neu dripledi, mae'n cael yn ystod y gwyliau hir yn y 84 diwrnod calendr cyn y dyddiad y disgwylir geni plant, a 110 o ddiwrnodau ar ôl dod yn fam. Mae'r ddeddfwriaeth yn sefydlu gyfrifo cyfanswm y cyfnod mamolaeth.\nFelly, os oedd merch babi yn gynt na'r disgwyl, mae'r gwahaniaeth rhwng hyd absenoldeb mamolaeth â thâl, y dylid eu defnyddio cyn geni'r plentyn, ac mae'r nifer gwirioneddol o ddiwrnodau cyn cyflwyno ei ychwanegu at nifer y diwrnodau sy'n cael eu cynnwys yn y cyfnod mamolaeth ar ôl geni. Rhaid tâl gwyliau yn cael ei wneud ar yr un cyfraddau. Talu cyfnod mamolaeth yn cynnwys nid yn unig talu gwraig o eithrio cyflog misol ar gyfartaledd lwfansau, ond hefyd darparu lwfansau amrywiol a iawndal, a byddai'n derbyn mewn achos o weithredu ei swyddogaeth llafur weithredu fel arfer. Yn achos rhan-daliad ar gyfer absenoldeb mamolaeth y dylid cynnal ar gyfer holl orsafoedd ar ddyletswydd.\nOs bydd merch eisiau "ymestyn" eich gwyliau ar yr achlysur o feichiogrwydd a genedigaeth, mae hi bob amser yr hawl i wneud cais i'r cyflogwr gyda chais ar gyfer ei gwyliau blynyddol sylfaenol yn union cyn ei chyfnod mamolaeth neu yn syth ar ôl iddo. Ni chaiff cyflogwr yn gwrthod hi heb unrhyw reswm amlwg. Felly, yn yr achos hwn, bydd y lleiafswm oriau o orffwys yn 168 diwrnod calendr yn olynol. Talu absenoldeb mamolaeth yn digwydd ar yr un pryd cyn iddo ddechrau. Trwy ddarparu tystysgrif analluogrwydd menyw feichiog yn derbyn taliad ar gyfer y mamolaeth cyfan yn gadael yn gyfan gwbl. Os bydd merch yn cymryd yr absenoldeb sylfaenol yn syth ar ôl geni, ei dalu yn ddim hwyrach na 3 diwrnod cyn y daw'r cyfnod mamolaeth. Yn ymarferol, efallai y bydd achosion lle na all y swm y budd-dal yn cael ei benderfynu ar yr adeg pan fydd y cyfnod mamolaeth â thâl. Er enghraifft, y wraig gyntaf cymryd yn ganiataol y bydd ei habsenoldeb mamolaeth yn para 140 diwrnod, ond chyflwyno yng nghwmni gymhlethdodau oherwydd y mae wedi caffael yr hawl i gyfnod mamolaeth am gyfnod hirach-geni ar ôl. Yn yr achos hwn, mae'n rhaid i'r fam ifanc yn darparu tystysgrif a roddwyd iddi yn y ward mamolaeth, ar unrhyw adeg sy'n gyfleus iddi hi. Mae'n rhaid i'r cyflogwr dalu absenoldeb mamolaeth ar unwaith drwy roi geirda fenywod.\nO dan y rheolau newydd y ddeddfwriaeth Rwsia, os absenoldeb mamolaeth â thâl erbyn hyn yn cael ei ystyried nad oedd y deuddeg mis diwethaf o waith, a'r olaf pedwar ar hugain. Mae'r cyflogau ar gyfartaledd o y fam feichiog i gael ei dalu fel lwfans, a bennir ar sail ei gyflog ar gyfer y ddwy flynedd ddiwethaf. Fodd bynnag, nes diwedd 2012, y ferch yn parhau i fod yr hawl i ddewis y rheolau ar gyfer cyfrifo cyflog cyfartalog ar gyfer seibiant mamolaeth, a fyddai'n berthnasol i hi. Mae hi'n gallu ysgrifennu datganiad ar y cais iddo o'r hen ddull o gyfrifo taliadau ei habsenoldeb mamolaeth. Mae'r cyflogwr grym beidio â gwrthod hi ac mae'n ofynnol i fodloni datganiad o'r fath.\nSut i dân cyflogai\nGweinyddu Trefol a'i nodweddion\nDiddymu o briodas yn y swyddfa gofrestru. Yr hyn sydd angen i chi ei wybod?\nMae'r weithdrefn ar gyfer ysgariad yn y llys\nGweriniaeth yr Aifft: y gall llywydd i gyd\nPentagon - beth yw hyn? Disgrifiad byr o'r adeilad\nSaladau cyflym a blasus ar y cefn i bawb!\nSut i storio ciwcymbrau ffres fel eu bod yn parhau'n crisp am gyfnodau hirach?\nAddurn Antique: a haratkeristika byr\nAdzhika heb goginio: ryseitiau\nMaint y bra a sut i ddewis y dde?\nAwyrydd ar gyfer arbed dwr. -Arbed dŵr awyrydd: adolygiadau, prisiau\nRhaglen gamerâu "ystumio'r wyneb"\nPeiriant ar gyfer hogi y gadwyn welodd - uned ac egwyddor gweithio\nTraethawd ar waith Gorky yn. Creu Maksima Gorkogo (byr)\nDVR iBOX Combo F1 ynghyd â: adolygiadau defnyddwyr\nMae'r rhwydweithiau cymdeithasol mwyaf newydd: adolygiad o gyfleoedd i gyfathrebu rhithwir


Blog Profiad Gwaith – Elin Lloyd Griffiths 17/07/17 – 21/07/17 - Rhun ap Iorwerth AS - Plaid Cymru\nHafan / Blog Profiad Gwaith – Elin Lloyd Griffiths 17/07/17 – 21/07/17\nBlog Profiad Gwaith – Elin Lloyd Griffiths 17/07/17 – 21/07/17\n25/07/2017Gan: Heledd Roberts\nElin Lloyd Griffiths ydi fy enw i, a dwi’n ddisgybl Blwyddyn 12 yn Ysgol David Hughes. Yr wythnos yma, fe ges i’r profiad arbennig o fynd ar brofiad gwaith gyda Aelod Cynulliad Ynys Môn, Rhun ap Iorwerth. Treuliais dri diwrnod yn y Swyddfa Etholaeth yn Llangefni yn gwneud amryw o bethau diddorol boed hynny yn ffocysu ar y broblem o fand llydan ar yr ynys i allu cael mynd i agoriad RSPB Cors Ddyga. Fe wnes i dreulio y ddau ddiwrnod arall yn y Cynulliad yng Nghaerdydd lle roeddwn i’n gallu gweld gyda fy llygad fy hun pa fath o bethau oedd yn digwydd yno. Fe wnes i sylweddoli yn eithaf sydyn ar ôl cyrraedd Tŷ Hywel pa mor wahanol ydi gwaith y Senedd yng Nghaerdydd o’i gymharu â’r gwaith sy’n cael ei wneud yn y Swyddfa Etholaeth yn Llangefni. Er hyn, fe wnes i wir fwynhau fy mhrofiad gwaith a rhoi fy hun mewn esgidiau gwleidydd am wythnos!\nFe ges i wrando ar drafodaeth Rhun a dynes yn cynrychioli Waters of Wales ar y bore dydd Llun. Roedd hi’n credu’n gryf y dylai pawb gael mynediad i unrhyw afon gan nad ydynt yn gwneud dim o’i le a’r cwbl maent eisiau ei wneud ydi mwynhau’r diwrnod a chael gwerthfawrogi yr harddwch naturiol sydd ar gael. Roedd hi’n sefyllfa eithaf anodd oherwydd ochr arall y geiniog i hyn wrth gwrs ydi nad ydi tirfeddianwyr yn mynd i ganiatáu i bawb fynd a thresmasu ar eu tir. Yn ogystal â hyn, fe ges i hefyd y profiad o fynd i agoriad RSPB Cors Ddyga ar y dydd Llun hefyd gan mai Rhun oedd yn agor y warchodfa. Cawsom glywed Côr Ysgol Esceifiog yn canu a dadorchuddio cerflun Aderyn y Bwn a oedd wedi cael ei gomisiynu yn arbennig i gofio am un o uchafbwyntiau’r warchodfa sef bod Aderyn y Bwn wedi nythu yno yn 2016 am y tro cyntaf ers 32 mlynedd yng Nghymru.\nErbyn dydd Mawrth a dydd Mercher, roeddwn i yn Nhŷ Hywel yn swyddfa Rhun. Un o’r pethau cyntaf wnes i yn y fan hyn oedd darllen ymgynghoriad y Llywodraeth i ostwng yr oed pleidleisio i 16 oed mewn etholiadau lleol. Yn dilyn hyn, fe ges i’r cyfle i ysgrifennu datganiad i’r wasg ar y cyd efo Rhun yn dweud fy marn. Dwi’n ei gweld hi’n hynod annheg nad ydi pobl ifanc Cymru a Phrydain yn cael bod yn rhan o ddemocratiaeth y wlad oherwydd ein hoedran. Yn ogystal â hyn, mae hi’n hynod rhwystredig i bobl ifanc gan fod gwleidyddiaeth yn esblygu gymaint, yn enwedig yn y flwyddyn ddiwethaf yn benodol, ac er gwaetha’r ffaith fod y newidiadau hyn yn mynd i effeithio ein dyfodol ni, does ganddom ni ddim pleidlais i gynrychioli ein llais! Yn dilyn hyn, fe wnes i gael y cyfle i fynd i wrando ar gwestiynau’r Prif Weinidog yn Siambr y Senedd. Roedd hwn yn brofiad diddorol iawn oherwydd roeddwn yn gallu synhwyro ychydig o densiwn rhwng y pleidiau, a roeddwn yn hoff o sut roedd y pleidiau yn herio’r Prif Weinidog yn enwedig yn y cwestiynau lle nad oedd y Prif Weinidog wedi gallu paratoi iddynt! Cefais y cyfle hefyd i gyfieithu colofn Rhun ar gyfer yr ‘Holyhead and Anglesey Mail’ am bwysigrwydd ieithoedd tramor, ac roedd hyn yn fuddiol iawn yn enwedig am fy mod i eisiau astudio ieithoedd yn y Brifysgol. Roedd fy mhrofiad yn y Cynulliad yng Nghaerdydd yn fuddiol dros ben. O fynd i wrando ar y Pwyllgor Iechyd yn trafod i allu cael bod yn rhan o drafodaeth ynglŷn â Brexit, fe ges i agoriad llygad o weld pa mor wahanol oedd y gwaith yma i waith y Swyddfa Etholaeth, ond hefyd, pa mor ddiddorol ydi gwleidyddiaeth yng Nghymru ar y funud.\nRoeddwn i nôl yn y Swyddfa Etholaeth yn Llangefni erbyn dydd Iau, ac fe wnes i ysgrifennu llythyr ar ran y Blaid yn ymwneud â’r broblem Band Llydan yn gwahodd trigolion Ynys Môn i ddod i ddigwyddiad er mwyn gweld os ydyn nhw yn gymwys i dderbyn band eang Ffeibr i’r Adeilad, yn ogystal â llunio poster yn hysbysebu’r digwyddiad. O ran dydd Gwener, roeddem ni yn Llanfairpwll i ddechrau er mwyn i Rhun gael tynnu llun gydag un o’r cofebion rhyfel yn y Capel, ac yn dilyn hynny, fe ges i fynd i agoriad swyddogol y Bwrdd Dŵr ar gyfer y cronfeydd dŵr yn Alaw a Chefni. Mae £15,000,000 wedi cael ei fuddsoddi yn Alaw a £13,000,000 yng Nghefni, a braf ydi cael gweld buddsoddiad yn digwydd ar yr ynys.\nMae hi wedi bod yn wythnos hynod o ddiddorol a buddiol dros ben. O gael mynd i wrando ar gwestiynau’r Prif Weinidog yn y Senedd yng Nghaerdydd i gael mynd i agoriad swyddogol RSPB Cors Ddyga ar yr ynys, dwi wedi cael amrywiaeth o brofiadau sydd wedi fy ngalluogi i feddwl am y math o swyddi sydd ar gael yn y byd gwleidyddol. Diolch yn fawr i Rhun, Non, Francess a Heledd am y cyfle a’r profiad.\n← Croesawu ymgynghoriad i ostwng yr oed pleidleisio i 16 oed.\nColofn Rhun i’r Holyhead and Anglesey Mail 02 08 17 →


Syniadau Busnes Newydd Symud 5D Sinema Theatr ar Werth Cine 5D Efelychydd Gweithgynhyrchwyr a Chyflenwyr Tsieina - Factory Price - POWER FFILMIAU\nCartref > cynnyrch > Theatr XD > Sinema 5d\nSyniadau Busnes Newydd Symud 5D Sinema Theatr ar Werth Cine 5D Efelychydd\nsyniadau busnes newydd yn symud theatr sinema 5d ar 5d werth sinema sinema 5D cynnig efelychydd, yn cael ei wneud o drwy ffilm tri dimensiwn a'r cyfagos efelychu amgylchedd a oedd yn galw gofod pedwar-dimensiwn. Mae wedi ei seilio ar ffilm 3d yna ychwanegu effeithiau arbennig, cynnyrch fideo newydd a ffurfiwyd yn y ...\nSyniadau busnes newydd yn symud theatr sinema 5d ar werth efelychydd 5d sinema\nsinema 5D cynnig, yn cael ei wneud o drwy ffilm tri dimensiwn a'r cyfagos efelychu amgylchedd a oedd yn galw gofod pedwar-dimensiwn. Mae wedi ei seilio ar ffilm 3d yna ychwanegu effeithiau arbennig, cynnyrch fideo newydd a ffurfiwyd yn y efelychu, cafn cysylltiad â chynnwys y gynulleidfa a ffilm i ysgogi neu wella effaith trochi.\nsystem electronig yn y dechnoleg ddiweddaraf, y rhan fwyaf o gynnyrch gwerthu boethaf yn ein cwmni.\nMae'n cael ei reoli gan drydan yn uniongyrchol. Hawdd i'w manintenance a gosod. Symudiad yn fwy meddal ac yn llyfn.\nMae cadeirydd cymhelliad yn defnyddio technoleg electronig mwyaf newydd yn y byd, gyda gwahanol effeithiau arbennig i ddod â chi deimladau immersive.\nMae mwy na 100 HD movies efelychydd sinema 5d sy'n cynnwys ffilmiau arfordir rholer / gwyddoniaeth / ofnadwy ac myn, A byddwn yn diweddaru 10 pc o'r HD diweddaraf bob flynyddoedd\nGall Rydym yn darparu dylunio proffesiynol ar gyfer eich caban sinema\nYstafell maint i sefydlu'r sinema\n6 sedd sinema\n6m * 3m * 3m\n9 sedd sinema\n6m * 3.3m * 3m\n12 sedd sinema\n6m * 3.5m * 3m\n1. Ar gyfer holl ymholiadau amdanom ni neu ein cynnyrch; Byddwn yn ymateb i chi yn fanwl o fewn 24 awr.\n2. Rydym yn berchen-hyfforddi'n dda a bydd y gwerthwr angerdd a gwerthu gwasanaethau ar ôl- sy'n gallu siarad Saesneg yn rhugl yn gwasanaethu ar eich cyfer.\n3. Rydym yn cynnig gwasanaethau OEM. Gallwn addasu y nwyddau yn ôl yr angen cwsmer.\n4. Yr ydym wedi profi peirianwyr ymchwil a datblygu ac rydym wedi gallu cryf i wneud prosiectau ODM.\n5. Bydd pob cynnyrch yn arolygu llym, sicrhau ansawdd y cynnyrch cyn pecyn, mae'r cynnyrch i isafswm o gyfradd fai.\n6. Byddwn yn darparu hyfforddiant cynhwysfawr, systematig ar gyfer y technegydd ar ochr cleientiaid neu weithredwr. Hefyd, byddwn yn trefnu ymweliad rheolaidd ar gyfer dychwelyd yn ôl adborth gan gwsmeriaid.\n7. Gwarant: System Rheoli yn oes rhad ac am ddim ac yn cael ei diweddaru; Ddwy flynedd yn rhad ac am ddim ar gyfer cadair cynnig moethus; Blwyddyn yn rhad ac am ddim ar gyfer offer eraill, Dim warant o nwyddau traul.\nHot Tags: syniadau busnes newydd yn symud sinema 5D theatr ar werth cine 5D efelychydd, Tsieina, gweithgynhyrchwyr, cyflenwyr, ffatri, pris, ar werth\nPâr o: Ffasiynol 1/2/3 Seddi 9D VR Profiad Chile Amusement Ride, Cadeirydd 9D Cine VR Simulador Gêm Peiriant Cadeirydd ar Werth\nNesaf: Rhyngweithiol Gun Saethu Profiad Efelychydd VR Gatling Meistr o Ffatri


Newyddion - Ymchwiliad i ffermydd gwynt i bara blwyddyn?\nYmchwiliad i ffermydd gwynt i bara blwyddyn?\nMae cyngor Powys wedi casglu £2.8m ynghyd i ariannu'r gwrandawiad ffermydd gwynt\nPenderfyniad llwybr cludo trydan\nFfermydd gwynt: Bil o £2.8m\nMae'r ymchwiliad cyhoeddus mwya' erioed ym Mhrydain i ffermydd gwynt wedi dechrau ym Mhowys.\nMewn gwesty yn Y Trallwng, bydd dadleuol o blaid ac yn erbyn ynni gwynt yn cael eu cyflwyno ac fe allai'r gwrandawiad bara hyd at flwyddyn.\nDaeth tua 300 o brotestwyr ynghyd wrth y gwesty wrth i'r ymchwiliad ddechrau ddydd Mawrth.\nMae'r cyngor wedi clustnodi £2.8 miliwn i ariannu'r ymchwiliad, gyda rhai cynghorwyr yn pryderu am gost y cyfan.\nDros y misoedd nesa' bydd pump o gwmnïau datblygu a chwmni darparu trydan yn cyflwyno tystiolaeth i'r ymchwiliad.\nErs dwy flynedd mae anghytuno a gwrthwynebu codi tyrbinau a pheilonau trydan wedi dod yn bwnc llosg yn Sir Drefaldwyn.\nAndrew Poulter yw'r Arolygydd Cynllunio fydd yn gwrando ar dystiolaeth o blaid caniatáu neu wrthod codi rhagor o ffermydd gwynt a llinell gebl trydan newydd rhwng Llandinam a'r Trallwng yng nghanolbarth Cymru.\nCafodd yr ymchwiliad ei alw gan Adran Ynni San Steffan wedi i gyngor Powys wrthod cefnogi'r cynlluniau.\nMae pum cwmni - Vattenfall, RWE npower, RES, Celtpower a chwmni Fferm Wynt Lleithdu - ynghyd â'r darparwr trydan Manweb yn mynd i wynebu 21 o gyrff sydd am atal rhagor o ddatblygu.\nMae 17 o grwpiau protest a chadwraeth ymhlith 21 o sefydliadau sy'n gwrthwynebu'r ffermydd gwynt, yn ogystal â chynlluniau'r Grid Cenedlaethol i godi is-orsaf newydd ger Cefn Coch yn Sir Drefaldwyn a chyfres o beilonau dur rhwng canolbarth Cymru a'r Amwythig.\nFe gyflwynodd ymgyrchwyr yn erbyn y tyrbinau a'r peilonau yn ddeiseb i'r ymchwiliad ddydd Mawrth ag arni 7,458 o enwau.\n24 EBRILL 2013, CANOLBARTH\nNa i gais ffermydd gwynt\n13 RHAGFYR 2012, HAFAN\nCyhoeddi mesur ynni newydd\n29 TACHWEDD 2012, HAFAN\n20 TACHWEDD 2012, DE-ORLLEWIN\nFfermydd gwynt: Rhwygo cymunedau?\n23 HYDREF 2012, HAFAN\n25 MEDI 2012, CANOLBARTH


Cartref Cymro yw ei gastell – ond byddai ambell i welliant yn dda o beth!\nCartref Cymro yw ei gastell, meddai’r hen ddihareb, ond a yw hynny’n wir ynglŷn â pherchnogion cartrefi yng Nghymru? Ydyn ni’n genedl o berchnogion hapus, yn fodlon â’n cartrefi ac yn hapus yn ein hamgylchoedd? Neu a ydyn ni’n ceisio gwella’r mannau lle’r ydym yn byw ac yn dyheu am bethau gwell?\nMae ein harolwg diweddar o 1000 o berchnogion tai yn awgrymu bod gan lawer o berchnogion cartrefi yng Nghymru gynlluniau crand oherwydd cyfaddefodd 98.5% fod gwelliannau y byddent yn dymuno’u gwneud i’w cartrefi. O estyn eu cartrefi (29%), newid lleoliad (15%), gwella’r ardd (15%) neu newid y cynllun (13%), mae gan y rhan fwyaf rywbeth yr hoffent ei wneud i wella’u cartrefi.\nEr bod prosiectau mwy fel ychwanegu ystafelloedd neu dirlunio’r ardd yn uchel ar y rhestrau o bethau yr hoffent eu gwneud, mae’n ymddangos bod perchnogion cartrefi yng Nghymru’n fodlon ar y cyfan â’u sgiliau addurno yn y cartref, gan mai dim ond 10% a ddywedodd y byddent yn dewis newid addurnwaith eu cartrefi.\nMae’n ymddangos nad ydym yn hoff o gynlluniau lliwgar yma yng Nghymru, gan fod 55% yn dweud bod eu hoff ystafell wedi ei phaentio’n lliwiau ‘magnolia’ neu niwtral ac 8% yn unig sydd o’r farn mai lliwiau llachar sydd orau, gan gynnwys lliwiau sitrws cryf.\nEfallai na fydd yn syndod ei bod yn ymddangos mai menywod sy’n bennaf gyfrifol am hoffter Cymru o liwiau niwtral gan mai menywod sy’n gwbl gyfrifol am y gwaith cynllunio mewnol mewn bron i 41% o gartrefi, o gymharu â dim ond 20% o gartrefi lle y mae’r dyn yn gyfrifol am drefnu’r gwaith addurno.\nYn ddiddorol, mae’r dyddiau pan oedd y gegin yn ganolog i fywyd y cartref wedi hen fynd gan fod 57% ohonom yn dweud ein bod fwyaf cyfforddus yn ein lolfeydd, ac yna’r brif ystafell wely (15%) a’r ardd (11%). Un o bob deg ohonom yn unig sy’n teimlo fwyaf cyfforddus yn ein ceginau.\nI’r 98.5% hynny ohonom sydd am wella ein cartrefi, gall fod yn her dod o hyd i’r arian i wneud y newidiadau hyn. Ond mae’r rhan fwyaf o forgeisi’n cynnig cyfleusterau sy’n gallu ein helpu i wireddu’r breuddwydion hyn.\nMae ailforgeisio eich eiddo hefyd yn opsiwn er mwyn rhyddhau arian parod i wella’r cartref. Gallai sgwrs gyflym ag arbenigwr morgeisi eich cynorthwyo i bwyso a mesur eich cynnyrch morgais presennol ac edrych ar opsiynau i newid i gynnig gwahanol. Os yw gwerth eich eiddo wedi codi ers i chi drefnu eich morgais, efallai y gallech ailforgeisio eich cartref am werth uwch na’ch morgais blaenorol a thrwy hynny ryddhau arian.\nOnd beth pe na bai arian yn broblem? Pa fath o welliannau ‘heb eu hail’ fyddai pobl Cymru’n eu dewis?\nPan ofynnwyd pa welliannau y byddent am eu gwneud i’r cartref pe byddent yn cael siec wag, dywedodd 30% y byddai pwll nofio ar frig eu rhestr siopa – defnyddiol ar gyfer ein pythefnos o haul bob blwyddyn! Roedd campfa yn y cartref (12%), twba poeth (12%) ac ystafell sinema (10%) hefyd yn ddewisiadau poblogaidd, ond byddai rhai pobl yn mynd dros ben llestri ac yn gwneud rhywbeth anarferol. Roedd cegin â’r gallu i fynd ar y rhyngrwyd a siopa am fwyd, cae rygbi maint llawn a holodeck Star Trek ymhlith yr awgrymiadau mwyaf unigryw!\nO’u gwneud yn iawn, gall gwelliannau sylweddol gynyddu gwerth tŷ felly efallai y gallech gael y pwll nofio hwnnw rydych wedi bod yn dyheu amdano ac adennill y gost pan fyddwch yn gwerthu eich cartref yn y pen draw. Wrth gwrs, mae rhai gwelliannau’n fwy tebygol o ychwanegu gwerth nag eraill felly mae’n bwysig bod yn graff wrth wneud y penderfyniadau hyn. Mae’n bosibl na fyddwch yn gallu argyhoeddi darpar brynwr i dalu mwy na’r disgwyl am yr holodeck drud hwnnw a osodwyd gennych, er enghraifft!\nTrwy sicrhau eich bod yn deall eich sefyllfa ariannol, a thrwy wybod am fanylion eich morgais ac ystyried eich opsiynau, gallai’r gwelliant delfrydol hwnnw i’ch cartref fod o fewn eich cyrraedd.\nEr gwaethaf hyn, mae 84% yn dweud yn hyderus na fyddent yn cyfnewid eu cartrefi am gartref cymydog – sy’n profi bod cartref Cymro yn dal i fod yn gastell iddo, hyd yn oed os oes angen ambell i welliant!


Gwerthuso'r Dudalen (Coronafeirws - Cymorth i blant a phobl ifanc)\nManylion y cymorth a'r gwasanaethau sydd ar gael i blant a phobl ifanc yn ystod Coronafeirws (COVID-19) i helpu i reoli bywyd dan gyfyngiadau symud ac yn ystod y pandemig. Mae COVID-19 yn effeithio ar bob un ohonom mewn amryw o ffyrdd, ond er y bu'n rhaid i wasanaethau newid eu ffocws efallai, rydym am i blant a phobl ifanc, eu teuluoedd a gweithwyr proffesiynol wybod bod cefnogaeth ar gael.\nFel rhan o'r ymgyrch #ArosMewnCysylltiad i’r holl bobl ifanc sy’n byw yng Nghastell-nedd Port Talbot, mae'r gwe-dudalennau hyn yn amlygu'r amrywiaeth lawn o wasanaethau emosiynol a lles, llinellau cymorth a chefnogaeth sydd ar gael i ddiwallu pa angen bynnag sy'n codi, neu dawelu unrhyw bryderon.\nBeth bynnag yw'r cwestiwn, waeth pa mor wirion neu ddibwys ydyw i rai, maent ar gael i helpu plant a phobl ifanc ddelio â'r hyn sy'n bwysig iddynt a'r hyn sy'n digwydd iddynt ar hyn o bryd.\nOs ydych chi'n pryderu am ddiogelwch plentyn neu berson ifanc, mae gwasanaethau ar gael drwy gydol y pandemig. Ein gwasanaeth Un Pwynt Cyswllt yw'r lle cyntaf i gael cymorth cynnar a chymorth y gwasanaethau cymdeithasol.\nGall unrhyw un gysylltu â'r tîm Un Pwynt Cyswllt i gael sgwrs a chael help.\nBydd gweithiwr cymdeithasol cymwys yn gwrando arnoch chi ac yn dweud wrthych ba wybodaeth, cyngor neu gymorth y gellir eu darparu a phwy all eich helpu o'r gwasanaethau cymdeithasol, iechyd, troseddau ieuenctid, addysg, ymyrryd ac atal cynnar, yr heddlu a'r trydydd sector. Bydd yr hyn y gallwn ei drafod â chi ynglŷn â phlentyn penodol yn dibynnu ar y rheswm dros eich galwad ffôn a'r amgylchiadau.\nOs ydych yn teimlo'n anniogel neu'n bryderus, gallwch ffonio'r tîm Un Pwynt Cyswllt ar\n01639686802 01639686802 voice +441639686802\nOs oes plentyn mewn perygl dybryd o niwed ffoniwch 999\nMeic yw'r gwasanaeth llinell gymorth i blant a phobl ifanc hyd at 25 oed yng Nghymru, a gall eich helpu i gael gwybod am yr hyn sy'n digwydd yn eich ardal leol neu i ymdrin â sefyllfa anodd. Mae manylion ar gael yn https://www.meiccymru.org/cym/\nPelican Hyrwyddo Llythrennedd Emosiynol mewn Plant ag Anghenion Ychwanegol\nMae Platform 4YP yn elusen iechyd meddwl sy'n seiliedig ar gryfderau gyda thîm o hyfforddwyr sy'n barod i gefnogi pobl ifanc 13 - 16 oed sy'n byw yng Nghastell-nedd Port Talbot. Y nod yw cefnogi pobl ifanc i adeiladu strategaethau lles drostynt eu hunain https://platfform.org/join-platfform4yp/\nTidyMinds Os ydych chi'n berson ifanc sy'n byw yn Abertawe neu Castell-nedd Port Talbot, rydyn ni yma i'ch helpu chi i ddeall sut rydych chi'n teimlo, a dod o hyd i'r cyngor a'r gefnogaeth.\nGallwch siarad â rhywun ar-lein drwy linell gymorth NSPCC, lle gall oedolion cyfeillgar eich cefnogi chi i roi gwybod eich bod yn teimlo'n anniogel.\nMae gwybodaeth ddefnyddiol i blant, pobl ifanc a theuluoedd yn ystod y cyfnod hwn hefyd ar gael ar wefan Young Minds, sef elusen iechyd meddwl i blant a phobl ifanc.\nGall plant a phobl ifanc gyrchu cefnogaeth uniongyrchol drwy'r Samariaid - ffoniwch unrhyw bryd, am ddim ac o unrhyw ffôn: 116 123\nThe Mix - anfonwch neges destun i THEMIX: 85258\nGall Childline wrando ar eich pryderon a'ch helpu i ymdrin â nhw\nCefnogaeth a chyngor ychwanegol i blant a phobl ifanc\nCefnogi lles seicolegol plant, pobl ifanc a theuluoedd yn ystod y newidiadau a ddaeth yn sgil Coronavirus.\nBydd y gwasanaeth Seicoleg Addysg yn Castell-nedd Port Talbot yn parhau i gefnogi teuluoedd yn yr amseroedd heriol hyn. Maent ar gael i roi cyngor i deuluoedd a gofalwyr plant yn eu hymateb i ddiwallu anghenion dysgu a lles eu plant trwy'r ysgol.\nRydym yn cydnabod y bydd y sefyllfa ysgol bresennol yn heriol ac y gall y pryderon ynghylch Covid-19 gynyddu pryder plant a theuluoedd. Canllawiau Rhieni ar gyfer Seicolegwyr Addysg Arweiniad rhieni\nAdnodd Dysgu a Lles i helpu i gefnogi dysgwyr a addysgir gartref oherwydd sefyllfa COVID-19\nMae Gwasanaeth Cynhwysiad CNPT yn parhau i gefnogi plant, pobl ifanc a'u teuluoedd yn ystod y cyfnodau heriol hyn. Mae'r gwasanaeth yn cynnwys nifer o dimau sy'n cefnogi'r Awdurdod Lleol wrth fynd i'r afael ag anghenion dysgwyr diamddiffyn, yn enwedig y rheini y mae ganddynt anghenion dysgu ychwanegol a'r rheini y mae angen cefnogaeth o ran lles arnynt. Dyma nhw:\nGwasanaeth Cefnogi Anghenion Dysgu Ychwanegol\nGwasanaeth Cwnsela mewn Ysgolion\nGwasanaeth Lles ac Ymddygiad, gan gynnwys Cynnydd\nMae hefyd dudalen Gwasanaeth Cynhwysiad CNPT ar Facebook, sy'n cynnwys awgrymiadau defnyddiol iawn ar gyfer ysgolion a theuluoedd. Chwiliwch am Wasanaeth Cynhwysiad Addysg CNPT a 'hoffwch' y dudalen i'w dilyn.\nMae gwe-dudalen Gwasanaeth Cynhwysiad CNPT ar gael hefyd. Ewch i www.npt.gov.uk a chwiliwch am Ysgolion a Dysgu a Chynhwysiad Disgyblion.\nYn ngolau effaith COVID-19 ar sefyllfa bresennol ysgolion a'r pryderon y gallai hyn eu hachosi, mae Gwasanaeth Cynhwysiad CNPT yn cynnig llinell gymorth ymgynghori dros y ffôn a allai eich helpu i'ch cefnogi chi a'ch plentyn gartref.\nGall eich pryderon fod yn gysylltiedig â'r ysgol neu fywyd teuluol. I ddechrau byddwch yn derbyn cynnig am ymgynghoriad 30 munud dros y ffôn gydag aelod mwyaf addas y gwasanaeth cynhwysiad, sy'n dibynnu ar eich anghenion, ac o bosib byddwch yn cael cynnig ymgynghoriad 30 munud dilynol dros y ffôn yn hwyrach. Cynhelir y rhain o fewn oriau gwaith arferol o ddydd Llun i ddydd Gwener. Gellir dod o hyd i'r ffurflen er mwyn cyrchu'r gwasanaeth yma.\nMae gan y Gwasanaeth Cwnsela mewn Ysgolion Wasanaeth Galw'n Ôl i oedolion ar gyfer ysgolion cynradd. Diben y gwasanaeth hwn yw cefnogi rhieni wrth iddynt gefnogi lles emosiynol eu plant yn ystod y cyfnod hwn. Byddwch yn siarad â chwnselydd yr ysgol a fydd yn gallu'ch cyfeirio o ran cefnogi lles emosiynol eich plentyn.\nAm ragor o wybodaeth ac i ofyn am alwad yn ôl, ewch i: https://www.npt.gov.uk/23236\nMae'r Gwasanaeth Cwnsela mewn Ysgolion hefyd bellach yn gallu ymestyn ein gwasanaeth cwnsela dros y ffôn i gleientiaid disgyblion ysgolion uwchradd newydd. Gall disgyblion ysgolion uwchradd gyfeirio'u hunain yma: https://www.npt.gov.uk/23237\nMae adnodd dysgu a lles ar gael i gefnogi dysgwyr a theuluoedd gartref, cliciwch yma.\nCall pandemig COVID-19, a hunanynysu yn benodol, effeithio ar iechyd meddwl.\nMae ARA (Asiantaeth Adfer Caethiwed), mewn partneriaeth â GamCare yn cyflwyno'r Rhaglen Atal Niwed Gamblo Pobl Ifanc. Nod y rhaglen genedlaethol hon yw cyflwyno gweithdai i bobl ifanc 11-19 oed a'u cefnogwyr ar bwnc gamblo a chodi ymwybyddiaeth o bobl ifanc a gamblo problemus. Mae gamblo problemus yn cynyddu yn y grŵp oedran hwn gydag ystadegau'n dangos bod 55000 (1.7%) o bobl ifanc 11-19 oed yn cael eu dosbarthu fel gamblwyr problemus, gyda 2.7% arall mewn perygl. Yn ogystal, gall ARA gynnig cwnsela cyfrinachol am ddim i bobl ifanc 11-19 oed.\nMae ARA (Asiantaeth Adfer Caethiwed)\nI archebu lle gweithdy am ddim, cysylltwch RobertParker@Recovery4all.co.uk\nMae gan Barnardo’s linell gymorth / gwasanaeth Covid-19 o’r enw Boloh. Maent yn cydnabod bod y pandemig wedi effeithio'n anghymesur ar YP / teuluoedd o gefndiroedd BAME.\nMae'r llinell gymorth ar gael rhwng 1-8pm o ddydd Llun i ddydd Gwener ar gyfer YP rhwng 11-25 oed a'u rhieni / gofalwyr. Maent hefyd yn darparu cefnogaeth ymarferol / emosiynol dros y ffôn / gwe-gamera ac ymlaen atgyfeiriadau at gymorth cymunedol arbenigol. Mae yna hefyd dîm o seicotherapyddion sy'n gallu darparu therapi (6 sesiwn) ar gyfer YP a rhieni / gofalwyr.\nGellir darparu gwasanaeth mewn gwahanol ieithoedd Saesneg, Wrdw, Hindi a Phwnjabi a bydd hyn yn ehangu i Amhareg, Tigrinya a Mirpuri.\nCAMHS - Os oes angen ychydig o help ychwanegol ar blant a phobl ifanc gyda'u hiechyd meddwl yn ystod y cyfnod hwn, mae cefnogaeth ar gael gan y Gwasanaeth Iechyd Meddwl Plant a Phobl Ifanc (CAMHS).\nMae COVID-19 wedi arwain at newidiadau yn y ffordd y mae CAHMS yn darparu ei wasanaethau iechyd meddwl i blant a phobl ifanc ar draws Castell-nedd Port Talbot. Bydd ymgynghoriadau dros y ffôn yn cymryd lle y rhan fwyaf o apwyntiadau clinig.\nGwellwyd y ffordd o ddefnyddio cefnogaeth CAMHS drwy ddarparu Un Pwynt Cyswllt a llinell atgyfeirio dros y ffôn. Gwasanaeth agored yw hwn ar gyfer plant a phobl ifanc, eu teuluoedd a gweithwyr proffesiynol, ac mae'n darparu cyngor a chefnogaeth ac yn blaenoriaethu atgyfeiriadau dros y ffôn rhwng 9.00am a 5.00pm o ddydd Llun i ddydd Gwener. Ffoniwch 01639 862744.\nOs oes pryderon brys am iechyd meddwl plentyn neu berson ifanc, gallwch gysylltu â Thîm Argyfyngau CAMHS drwy'r llinell gymorth Un Pwynt Cyswllt ac Atgyfeiriadau CAMHS yn 01639 862744 o 9.00am tan 5.00pm bob dydd Llun i ddydd Gwener. Y tu hwnt i'r oriau hyn ffoniwch y GIG ar 111.\nMae Parent Talk yn cynnig gwybodaeth a chyngor ymarferol am ddim i rieni plant 0-19 oed gan Gweithredu dros Blant. Mae'r gwasanaeth sgwrsio un-i-un cyfrinachol ar-lein yn cysylltu rheini â hyfforddwr rhianta am gyngor ymarferol heb feirniadaeth a chefnogaeth emosiynol ac mae'r wefan yn ateb rhai o'r cwestiynau mwyaf cyffredin ynghylch magu plant.\nBethan Watts yw’r arweinydd tîm rhaglenni Gweithredu dros Blant ar gyfer Parent Talk yng Nghymru ac mae'n aelod o dîm a all ymateb yn Gymraeg. Meddai, "Mae hwn yn wasanaeth mor bwysig a blaengar i rieni a theuluoedd. Mae'r pandemig wedi creu pob math o bwysau a gofynion ychwanegol a fydd yn cynyddu wrth i'r Nadolig nesáu, felly mae'r gallu i ddarparu'r gwasanaeth hwn yn Gymraeg yn bwysig iawn. Bydd yn galluogi rhieni sy'n siarad Cymraeg i fynegi eu hunain yn iawn ac mewn ffordd fwy cyfforddus ac yn ein helpu ni i ddarparu canlyniadau gwell i deuluoedd.\n"Gan fod angen arweiniad ar gynifer o famau a thadau, mae angen gwasanaeth fel Parent Talk nawr yn fwy nag erioed. Mae ein hyfforddwyr rhianta ar gael i ateb unrhyw gwestiynau gan rieni - mawr neu fach. Gall unrhyw un sydd am gael cymorth yn ystod y cyfnod anodd hwn ac sydd am wneud hynny drwy'r Gymraeg fynd i parent-talk.org.uk/wales."\nOs oes gennych gwestiynau neu os oes angen i chi siarad â rhywun, gallwch wneud hynny ar-lein neu dros y ffôn. Mae siarad â phobl sy'n gwneud i chi deimlo'n ddiogel ac y gallwch chi ymddiried ynddyn nhw yn bwysig.\nSiaradwch ag oedolyn rydych chi'n ymddiried ynddo gartref, os gallwch wneud hynny. Os nad yw hyn yn bosib, peidiwch â phoeni. Mae llawer o fannau diogel lle gallwch siarad ag oedolion y gellir ymddiried ynddynt ar-lein neu dros y ffôn - eu swydd yw sicrhau bod help ar gael i blant a phobl ifanc y mae angen help arnynt. Does dim angen i chi deimlo'n nerfus, mae angen i bawb siarad â rhywun weithiau, a gofyn cwestiynau a chael yr wybodaeth sydd ei hangen arnom i deimlo'n hapus, yn iach ac yn ddiogel.\nEr ein bod dan gyfyngiadau symud ar hyn o bryd, mae digon o ffyrdd o sgwrsio, gofyn cwestiynau a chael cyngor. Rydym yma i'ch helpu gyda'ch pryderon a'ch cwestiynau - does dim problem yn rhy fach neu'n rhy fawr a byddwn bob amser yn ceisio'ch helpu.\nMae nifer o wasanaethau ar gael o hyd i sicrhau y gall pobl ifanc sy'n defnyddio'n gwasanaethau fod yn hapus, yn iach ac yn ddiogel, a chael yr hyn y mae ei angen arnynt gennym. Gallwch gysylltu â ni o hyd i gael yr help sydd ei angen. Mae gwybodaeth am sut i gysylltu â gwasanaethau'r cyngor a'r hyn sydd ar gael ac sy'n hygyrch ar gael yn www.NPT.gov.uk\nCymerwch gip ar Ysgol Rithwir Castell-nedd Port Talbot i gael gwybodaeth a all eich helpu o ran pethau i'w gwneud, help gydag addysgu ac astudio gartref a gwybodaeth bellach am sut i gael rhagor o gefnogaeth.\nMae'r tudalennau ysgolion yn cael eu diweddaru'n rheolaidd, ac yn cynnwys popeth, o wybodaeth am gefnogaeth i syniadau ar gyfer pethau i'w gwneud.\nHefyd, gallwch weld isod fanylion y Gwasanaethau Cefnogi Teuluoedd/Ataliaeth a ddarperir gan sefydliadau eraill, a'r mathau o gefnogaeth maent yn eu darparu ar hyn o bryd. Maent yn cynnwys:\nTîm am y Teulu (TAT) yn darparu cefnogaeth, cyngor a chymorth i deuluoedd\nPlant a Theuluoedd - yn darparu dolenni i gyngor rhianta ac ymwybyddiaeth ofalgar\nNPTCVS- Mae CVS Castell-nedd Port Talbot yn bodoli i gefnogi, hyrwyddo a datblygu cyfranogiad sefydliadau gwirfoddol, grwpiau cymunedol ac unigolion yn y sector gwirfoddol yn Castell-nedd Port Talbot. Fel rhan o strwythur Cymorth Trydydd Sector Cymru, maent yn cynnig cefnogaeth mewn gwirfoddoli, cyllid cynaliadwy, llywodraethu da ac ymgysylltu a dylanwadu. P'un a ydych chi'n unigolyn sy'n chwilio am gefnogaeth eich hun, yn wirfoddolwr posib sydd eisiau helpu neu'n grŵp sydd am sefydlu i ddarparu gwasanaethau yn y gymuned, bydd CVS Castell-nedd Port Talbot yn gallu helpu\nCymorth i Fyfyrwyr Coleg Castell-nedd Port Talbot - Ar ôl i'r holl gyswllt myfyrwyr wyneb yn wyneb ddod i ben ar 20 Mawrth 2020 gellir defnyddio'r ddolen ganlynol i gael mynediad at wasanaethau studentsupport@nptgroup.ac.uk\nThrive (Women's Aid)"Mae Thrive Women's Aid yn darparu cefnogaeth emosiynol ac ymarferol arbenigol i fenywod, plant a phobl ifanc yr effeithir arnynt gan gam-drin domestig yng Nghastell-nedd Port Talbot. Rydym yn cefnogi teuluoedd i ailadeiladu eu bywydau ac adennill eu hannibyniaeth mewn cymunedau diogel, ac yn credu bod gan bawb yr hawl i ddyfodol heb ofn. Rydym yn ceisio annog, galluogi a grymuso'r rheini sydd wedi profi amgylchiadau heriol, ac yn angerddol ac yn ymroddedig yn ein hymagwedd at sicrhau y daw'r cylchred cam-drin i ben am byth." Am unrhyw ymholiadau ffoniwch\nNSPCC Macro alias: nptContacthaglen gwaith grŵp i blant a phobl ifanc rhwng 9 a 13 oed yw NSPCC In Control, ac mae'n ceisio helpu i'w cadw'n ddiogel ac atal cam-drin rhywiol ar-lein. Mae'n para hyd at 8 wythnos a gellir ei ddarparu ar sail un i un pan fydd angen cefnogaeth ychwanegol ar blentyn neu berson ifanc. Bydd ymarferwyr yn cefnogi rhieni ac yn eu helpu i ddeall y gwaith sy'n cael ei gynnig i'w plant. Mae Protect and Respect yn gweithio gyda phlant a phobl ifanc rhwng 11 ac 19 oed i gynnig cefnogaeth i blant y mae angen cefnogaeth arnynt i ddysgu am berthnasoedd iach neu sydd efallai'n cael eu hecsbloetio. Rydym yn rhoi cefnogaeth wedi'i theilwra i'r plentyn a'i riant neu ofalwr. Os oes gennych ymholiad ffoniwch 01792 456545 neu ewch i https://www.nspcc.org.uk/keeping-children-safe/our-services/nspcc-service-centres/\nBarnardos - Gall gwasanaeth Beyond the Blue gynnig ystod o ymyriadau cefnogol a therapiwtig sy'n diwallu anghenion emosiynol a lles plant, pobl ifanc a'u rhieni. Bydd y gefnogaeth a ddarperir yn cael ei theilwra i bob teulu gan gynllun cymorth a ddatblygir mewn partneriaeth â'r teulu. Rydym yn gweithio gyda theuluoedd a'u plant hyd at 25 oed. Ymholi galwad neu e-bost:\nGwasanaeth Nyrsio Cymunedol i Blant\nChildline - yn cynnig cwnsela 1: 2: 1 rhwng 9am - 10.30pm ar gyfer plant a phobl ifanc â phryder uchel ac ar gyfer teuluoedd sy'n profi cam-drin domestig\nPecyn Cymorth Iechyd Meddwl Llywodraeth Cymru


Teyrnged i Eirian Llwyd 1951 – 2014 – Hanes Plaid Cymru\nTeyrnged i Eirian Llwyd 1951 – 2014\nYn dawel yn Ysbyty Gwynedd yn Ionawr 2014 ac wedi salwch byr bu farw’r genedlaetholwraig a’r arlunydd Eirian Llwyd yn 63 oed. Roedd Eirian yn wraig i gyn-arweinydd Plaid Cymru a’r cyn aelod Cynulliad a Seneddol dros Ynys Môn, Ieuan Wyn Jones. Roedd hefyd yn fam arbennig i dri o blant, Gerallt, Gwenllian ac Owain, ac yn nain i chwech o wyrion ac wyresau.\nDatganiad gan y teulu.\nMae cyfraniad Eirian wedi bod yn amhrisiadwy – mi roddodd oes o gariad i’w ffrindiau a’i theulu, oes o wasanaeth i’w chenedl a’i chyd-ddyn, ac yn fwy diweddar mae hi wedi gweithio gydag angerdd ym maes y celfyddydau.\nCymhwysodd fel nyrs yn Lerpwl 1969-73 ac yna gweithredu fel bydwraig yn Ysbyty Llanelwy.\nHanai o Brion ger Dinbych, ac yr oedd yn caru ei hardal a’r fro ei magwyd hi ynddo yn angerddol. Lle bynnag y treuliai ei hamser, dychwelai i Danywaen, fferm y teulu, yn gyson i dderbyn maeth ac ysbrydoliaeth. Roedd John ei brawd a Bethan ei chwaer yn golygu cymaint iddi.\nPriododd gyda Ieuan yn 1974 – deugain mlynedd a mwy o gariad a chyfeillgarwch cadarn.\nMi roddodd Eirian pob cefnogaeth posibl iddo yn ystod ei yrfa wleidyddol fel Aelod Seneddol, Aelod Cynulliad, Arweinydd Plaid Cymru ac fel Dirprwy Brif Weinidog Cymru’n Un. Heb ei chefnogaeth gyson a pharhaol hi ni allai fod wedi cyflawni cymaint.\nBu’n gweithio i hybu lle merched mewn gwleidyddiaeth, gan fod yn gyfrifol am welliannau i gyfansoddiad y Blaid yn y 1980au a sicrhau lle amlycach i ferched ym mhrif bwyllgorau’r Blaid. Brwydrodd yn erbyn rhagfarnau oddi mewn i’w phlaid ei hun a thu hwnt, a gwneud popeth o fewn ei gallu i sicrhau tegwch a chyfartaledd i ferched yn rhengoedd y pleidiau gwleidyddol.\nEirian oedd yn gyfrifol am sefydlu Cangen y Rhyl o Gymorth i Fenywod yn y 1970au a 1980au. Perswadiodd Cyngor Sir Clwyd a’r Cyngor Bwrdeistref i ariannu hafan neu noddfa i ferched yn y dref, a helpodd i sicrhau cartref dros dro i ferched a phlant oedd yn dioddef trais yn y cartref. Brwydrodd yn galed i newid agweddau oddi mewn i’r asiantaethau lleol, megis adrannau gwasanaethau cymdeithasol, y gwasanaeth iechyd a’r heddlu. Roedd hyn mewn cyfnod pan nad oedd llawer o’r asiantaethau yn cydnabod bod angen ymyrraeth mewn achosion o drais yn y cartref.\nCymhwysodd fel ymwelydd iechyd ar ôl symud i Ynys Môn a bu’n gweithio yn y maes hwnnw tan ddiwedd y 1990au. Roedd yn uchel ei pharch a’i chonsyrn am blant a theuluoedd mewn angen yn amlwg iawn. Brwydrodd i sicrhau chwarae teg iddynt. Ysgrifennodd thesis ar ddamweiniau i blant yn y cartref ac fe drefnodd seminar ar y pwnc gan ddod a’r holl asiantaethau dan yr un to. Gweithredwyd nifer o’r argymhellion, gan gynnwys gwneud llefydd chwarae i blant yn fwy diogel.\nYn 2001, newidiodd gyfeiriad a graddiodd ym maes arlunio yn Athrofa Caerdydd. Arbenigodd ym maes print a dangoswyd ei gwaith yn gyson yng Nghymru a thu hwnt. Creodd waith mewn sawl cyfrwng print a’i gwaith yn aml yn seiliedig ar fyd natur, henebion ag eglwysi Ynys Môn, gan ddefnyddio cyfryngau megis torluniau, ysgythriadau a lithograff.\nGyda dwy ffrind, sefydlodd gwmni Y Lle Print Gwreiddiol, i ddod a phrintiadau gwreiddiol nifer o artistiaid blaenllaw Cymru i sylw cynulleidfa ehangach. Teimlai Eirian yn angerddol fod angen gwerthfawrogi a deall printiadau gwreiddiol yn well, a’i gweld fel ffordd eitha fforddiadwy o brynu gwaith gwreiddiol gan rai o artistiaid gorau’r genedl. Dechreuodd y fenter drwy gynnal stondin yn Neuadd Arddangos yr Eisteddfod Genedlaethol, ac erbyn hyn, aethpwyd a’r gwaith i sawl oriel yng Nghymru, gan gynnwys Ucheldre yng Nghaergybi, Plas Glyn y Weddw Llanbedrog, Wrecsam a Chaerdydd. Yn ddiweddar aethpwyd a gwaith gwneuthurwyr print o Gymru i Frwsel ac Amsterdam.\nRoedd Eirian wedi cynnull cyfarfodydd o wneuthurwyr print ledled Cymru a cheisio dwyn perswâd arnynt i sefydlu Cyngor Print yng Nghymru. Gwelai hyn fel ffordd i roi llwyfan hyd yn oed yn well i artistiad.\nMewn sawl ffordd yr oedd Eirian yn arloeswraig, yn ymgyrchydd o argyhoeddiad a chanddi weledigaeth glir o’r hyn yr oedd angen ei wneud ym mha bynnag faes y gweithiai ynddo. I lawer o’i chyfoedion a chydweithwyr yr oedd yn ysbrydoliaeth.\nYn fam arbennig i dri o blant, Gerallt, Gwenllian ac Owain, mae hi wedi ymfalchïo yn eu llwyddiant ac mae’n nain i chwech o wyrion ac wyresau, Elin a Tomos, Annest a Rhodri, Morgan a Megan. Mae Eirian wedi gofalu amdanynt yn gyson ac wedi trosglwyddo iddynt ei chariad at gelf ac at fyd natur.\nRoedd Eirian yn genedlaetholwraig frwd, a bu’n ymgyrchu dros y Gymraeg gyda Chymdeithas yr Iaith gan gymryd rhan mewn llu o brotestiadau yn y 1960s a 1970s. Yn y Blaid gweithiodd yn agos gyda Ieuan, ac yntau yn dibynnu llawer arni am gefnogaeth, am gyngor a gwaith ymgyrchu.\nRoedd gan Eirian ffydd gref, ac yn ystod ei salwch, fe ddangosodd gadernid anghyffredin, ac wynebu’r cyfan gyda gras ac urddas. Daethom i’w hadnabod yn well a bu’n fraint i’w theulu a chyfeillion agos fod yn ei chwmni. Rydym yn well pobl o’r herwydd.\nAwdur Rheolwr GwefanCofnodwyd ar 10/02/2014 16/10/2019 Categorïau Teyrnged


Yn ddiweddar, er nid ydwyf yn siwr pryd, mae rhannau helaeth o wefan S4C yn cael ei gynnig yn y Saesneg yn ogystal â'r Gymraeg. Mae hyn hyn cynnwys y mwyafrif o'r microsites.\nAi'r prif alw dros sianel teledu Cymraeg, oedd fod digon o wasanaethau teledu Saesneg ar gael a dim digon o rhai Cymraeg? Dosraniad siaradwyr Cymraeg yw tua 20% yn ôl y cyfrifiad diwethaf, sydd yn cael ei adlewyrchu'n deg yn ôl y nifer o sianelau sydd ar gael.\nMae'n hawdd dweud felly fod adnoddau S4C yn cael ei ddefnyddio i greu cynnyrch Saesneg, pan fo egwyddor sylfaenol y sianel yw i greu cynnyrch i'r Gymraeg. Pa mor hir tan fydd y cynnyrch Cymraeg yn dechrau colli safon, drwy ildio amser ac adnoddau i greu cynnwys Saesneg (os nad yw'r safon wedi disgyn yn barod!)?\nYdi hyn yn dweud mwy am S4C, eu bod wedi colli bwriad bellach fel sianel a ddim yn gwybod beth i'w wneud, neu'n dweud mwy am gyrff fel y BBC a'u ffaeliadau'n creu cynnwys i'r Cymry di-Gymraeg?\nOs oes cyfrwng Saesneg ar gael yn ogsytal â'r Gymraeg, beth yw'r ysgogiad i ddysgwyr ddod yn rhugl yn y Gymraeg? Ydi'r Gymraeg yn methu fel iaith i gyfathrebu gyda'i gynulleidfa, neu yw'r cynnwys ei hun yn ddiffygiol i gyfathrebu'n iawn?\nUn esiampl o gael gwasanaeth uniaith Gymraeg ar raglen fel Sgorio er enghraifft: fy nghefnder sy'n digwydd wedi cael ei fagu a byw erioed yn Lloegr, yn uniaith Saesneg ar y cyfan, ac yn ddilynwr a chefnogwr brwd o bel-droed a Chymru, ond yn byw o fewn gafael S4C. Nid ydyw'n llawer o ots iddo nad ydio'n deall y cyfan sy'n cael ei ddweud, ond mae'n araf ddeall ac ehangu ei eirfa er y cyfyngiad. Os yw gwasanaeth S4C ar gael yn y Saesneg, byse fo ddim yn fwy fanteisiol iddo dewis y cyfrwng yma, a dysgu dim o'r Gymraeg, sy'n fwy ddealladwy iddo?\nChannel 4 / Wales\nPostiwyd gan Huw am 21:24 1 sylw\nFel y'i daroganwyd...\nOs ewch chi drwy rhai o gofnodion Corddi'r Dyfroedd mi wnewch chi weld sawl sylw ynghylch adeiladu tai ac isadeiledd i bobol, byw ar dyled, gwerthu cyfrannau o fusnesau mawr sy'n cynnig gwasanaethau cyhoeddus i wledydd eraill.\nNid economydd na arweinydd gwlad ydwyf, na'r mwyafrif ohonoch, ond wrth sylweddoli y fath sefyllfa sy'n bodoli bellach mae'r dywediad fod lladron gydag anrhydedd a gwleidyddwyr heb yn dod i'r meddwl.\nSut na all graddedigion Rhydychen a Chaergrawnt, sy'n defnyddio'r Tŷ Cyffredin i gynnal eu Cymdeithas Dadlau, fod yn ymwybodol o'r trafferthion a oedd mewn golwg?\nBellach mae adeiladu tai wedi peidio, diolch byth, a'r economi'n dioddef. Beth yw arwyddocâd hyn? Fod yr economi yn llwyr ddibynnu ar adeiladu tai.\nMae'r banciau wedi bod yn rhy farus a rŵan eisiau eu pres yn ôl i ddadwneud eu hedonistiaeth. Rywsut neu'i gilydd mae'n amharu dipyn ar fyw ar ddyled, neu gwario pres nid chi ei piau.\nAteb Gordon Brown yw taflu pres at y banciau er mwyn iddynt fenthyg pres eto. Ar ôl be sydd wedi digwydd, nid ydwyf yn credu dylai neb ymddiried mewn banc gyda phres. Wedi'r cwbwl, rhoi pres er mwyn i bobol greu mwy o ddyled a gwario mwy o bres rhywun arall. Beth yw datrysiad y fath sefyllfa? Canolbwyntio ar economi cynaliadwy yn fwy nag un sydd yn ymddangos yn llewyrchus ond sydd â ffaeliadau enfawr.\nAteb David Cameron yw ceisio atgyfodi ymddiriedaeth pobol mewn cyfalafiaeth. Cyfalafiaeth yn syml yw ceisio cael cymaint o gyfoeth i chi eich hun. Dyma be wnaeth y banciau, a rŵan beth yw sefyllfa'r cwsmeriaid? Yn ddiweddar mae protestiadau wedi bod ynghylch swyddi a chytundebau yn cael eu rhoi i gwmnïoedd a gweithwyr o dramor, er fod Gordon Brown wedi nodi dylai swyddi lleol fynd i bobol lleol. Hwn yn yw cyfalafiaeth. Mae cyflogwr yn gallu cyflawni prosiect gyda gweithlu rhatach na'r un lleol. Unai fedrai gweithwyr derbyn hyn, neu ethol rhywun arall neu parhau i brotestio.\nMae digwyddiadau fel hyn, neu'r bosibiliad o fwy gyda niferoedd uwch yn frawychus. Yr ydwyf wedi clywed sawl economydd yn cymharu heddiw gydag adeg y Dirwasgiad Fawr. Os yw hynny'n bosib, yna mae hefyd yn bosib cymharu y ffactorau a rhoddodd lwyddiant i bobol fel Hitler. Creu gelynion allan o bobol tramor, eu beio am broblemau lleol a'u herlid. Yr ydwyf hefyd wedi dysgu fod rhyfel ddim yn bell pan fo'r economi ar ei gwaetha, a'r weithred sydd fel arfer yn diweddu dirwasgiad.\nFy nghasgliad i o'r sefyllfa yw fod pres gwlad ddim mewn dosraniad digon cytbwys. Mae'r gweithwyr Banc Brenhinol Yr Alban a Brodyr Lehman, i enwi ond dau, wedi ennill cannoedd ar filoedd o bres sydd bellach yn eu cyfrifau banc. Eu pres yn y fan hynny i'r unigolion wario ar gyfradd sy'n gyfforddus i nhw a mewn gwledydd eraill. Mae eraill, mwy na thebyg cwsmeriaid banc, heb bres o gwbwl sy'n arwain at ddiffyg cynnal sefydliadau economaidd lleol, fel y cigydd neu'r garej.\nUnai atgyfodi sosialaeth neu cymedroli cyfalafiaeth i'r eithaf yw'r ateb mwyaf synhwyrol ar hyn o bryd.\nPostiwyd gan Huw am 22:41 0 sylw


> Datganiad Llafar ar y Gwasanaeth Iechyd Cyhoeddus Cenedlaethol\nDiweddarwyd 10 Rhagfyr 2002\nMae tair prif elfen i’m datganiad ar y Gwasanaeth Iechyd Cyhoeddus Cenedlaethol i Gymru: y corff newydd a’r cynnydd tuag at ei sefydlu; sut y bydd yn gweithio—ei rôl benodol wrth amddiffyn plant, a’i gysylltiad â datblygiad yr Asiantaeth Diogelu Iechyd yn Lloegr; a’r buddion a geir o ganlyniad.\nMae’r term ‘iechyd cyhoeddus’ yn cwmpasu llawer o swyddogaethau, gan gynnwys hybu iechyd. Ar y cyd ag eraill y tu mewn a’r tu allan i’r GIG, y corff hwn yw’r grym ysgogol sy’n gefn i’n gwaith o warchod a gwella iechyd pobl, ac i leihau anghydraddoldebau iechyd yng Nghymru. I fyrddau iechyd lleol, mae gwarchod a gwella iechyd pobl yn flaenoriaeth gyfartal ochr yn ochr â chomisiynu gwasanaethau iechyd effeithiol ac effeithlon. Mae’r camau penodol a gymerwn i helpu pobl i wella eu hiechyd yn talu ar eu canfed mewn cymunedau ledled Cymru a bydd y Gwasanaeth Iechyd Cyhoeddus Cenedlaethol yn atgyfnerthu hynny. Bydd y gwasanaeth yn bodoli o 1 Ebrill 2003 ymlaen. Ni fydd ganddo swyddogaethau statudol, ond bydd yn darparu adnoddau ac arbenigedd hanfodol fel y gall byrddau iechyd lleol, awdurdodau lleol ac ymddiriedolaethau GIG gyflawni eu swyddogaethau hwy. Bydd yn cyfuno staff iechyd cyhoeddus o awdurdodau iechyd a staff o’r Gwasanaeth Labordai Iechyd y Cyhoedd yng Nghymru, gan gynnwys staff Canolfan Arolygu Clefydau Trosglwyddadwy Cymru. Bydd yn amddiffyn y cyhoedd, yn arolygu atal a rheoli clefydau trosglwyddadwy, ac yn cynnig gwasanaethau labordy. Bydd yn helpu i asesu anghenion iechyd lleol, yn cynghori ar ymarfer sy’n seiliedig ar dystiolaeth, yn hybu iechyd a lles ac yn datblygu’r capasiti ar gyfer iechyd cyhoeddus yng Nghymru. Bydd y gwasanaeth yn chwarae rhan bwysig yn y gwaith o ddatblygu a gweithredu strategaethau iechyd, gofal cymdeithasol a lles lleol.\nTrefnir y gwasanaeth ar sail tri rhanbarth sy’n cydffinio â rhai Adran GIG Cymru. Bydd Gwasanaeth Labordai Iechyd y Cyhoedd yn uned fusnes o fewn y gwasanaeth cenedlaethol. Mae Cyfarwyddwr y gwasanaeth, Dr Cerilan Rogers, a’r tri chyfarwyddwr rhanbarthol, wedi’u penodi eisoes. Ymddiriedolaeth GIG Felindre fydd yn gartref i’r gwasanaeth ac fe’i detholwyd drwy broses agored. Mae gan yr ymddiriedolaeth honno gryn brofiad o redeg gwasanaethau i Gymru gyfan ac mae ganddi record dda. Bydd ei phrofiad yn gymorth i ddatblygu’r gwasanaeth fel corff cadarn ac effeithlon. Bydd tua 350 o staff yn trosglwyddo i’r gwasanaeth wrth iddo ymgymryd â swyddogaethau craidd yr awdurdodau iechyd, yn ogystal â thua 130 o staff sy’n ymwneud â phrosiectau penodol. Bydd tua 300 o staff yn cael eu trosglwyddo i’r gwasanaeth o Wasanaeth Labordai Iechyd Cyhoeddus Cymru. Rhagwelir y bydd y gwaith o drosglwyddo’r staff wedi’i gwblhau erbyn 1 Ebrill 2003.\nBydd y gwasanaeth yn darparu cyfarwyddwr iechyd cyhoeddus lleol ar gyfer pob bwrdd iechyd lleol a fydd yn rhan o dîm rheoli’r bwrdd. Bydd y cyfarwyddwr lleol, fel y prif ryngwyneb rhwng y bwrdd a’r gwasanaeth cenedlaethol, yn atebol i brif weithredwr y bwrdd iechyd lleol am ddarparu gwasanaethau. Cyfarwyddwr Adran GIG Cymru fydd swyddog cyfrifo’r Gwasanaeth Iechyd Cyhoeddus Cenedlaethol. Am berfformiad a safonau proffesiynol yn gyffredinol, bydd y gwasanaeth yn atebol i Brif Swyddog Meddygol Cymru. Rheolir ei berfformiad drwy gytundebau lefel gwasanaeth. Bydd gwasanaeth amddiffyn plant y GIG i Gymru gyfan yn rhan allweddol o’r Gwasanaeth Iechyd Cyhoeddus Cenedlaethol a bydd yn gofalu am yr holl swyddogaethau a briodolir i’r awdurdodau iechyd ar hyn o bryd drwy Ddeddf Plant 1989 ac mewn canllawiau dilynol, yn enwedig ‘Gweithio gyda’n gilydd i Ddiogelu Plant’. Bydd y meddygon a’r nyrsys dynodedig sydd yn yr awdurdodau iechyd yn awr yn dod yn rhan o’r Gwasanaeth Iechyd Cyhoeddus Cenedlaethol. Byddant yn parhau i gydweithio’n agos â phwyllgorau amddiffyn plant ardal, awdurdodau lleol, ymddiriedolaethau a byrddau iechyd lleol gan weithredu fel ffynhonnell hollbwysig o gyngor proffesiynol ar gyfer gweithwyr iechyd proffesiynol eraill ac adrannau gwasanaethau cymdeithasol.\nMae datblygu ein gwasanaeth cenedlaethol yn rhywbeth sy’n deillio o’r adolygiad o iechyd cyhoeddus. Edrychodd yr adolygiad hwnnw ar swyddogaethau iechyd cyhoeddus. Ystyriodd y gwahanol bartneriaid a rolau sydd eu hangen ar gyfer gwasanaeth cynhwysfawr i ategu a chryfhau’r swyddogaethau yng Nghymru. Mae’r Adran Iechyd yn bwriadu sefydlu’r Asiantaeth Diogelu Iechyd fel awdurdod iechyd arbennig i ymgymryd â swyddogaethau o dan Ddeddf y GIG o 1 Ebrill 2003. Mae’r datblygiad hwnnw ar gyfer Lloegr wedi cynnig cyfle i deilwra trefniadau yng Nghymru.\nBydd y Cynulliad yn cadw swyddogaethau cynllunio argyfwng iechyd ac yn cydweithio’n agos ag arbenigwyr yn yr Adran Iechyd a’r Asiantaeth Diogelu Iechyd. Mae Gwasanaeth Labordai Iechyd y Cyhoedd wedi gweithredu fel corff i Gymru a Lloegr. Mae cyfuno Gwasanaeth Labordai Iechyd y Cyhoedd yng Nghymru â’n hadnoddau iechyd cyhoeddus yn golygu y bydd un corff a chanddo’r gallu a’r arbenigedd angenrheidiol i ymdrin â chlefydau trosglwyddadwy fel rhan annatod o gamau mwy cyffredinol i warchod a gwella iechyd pobl. Mae cefnogaeth eang i’r datblygiad hwnnw a cheir llawer o fuddion ohono. Y gwasanaeth newydd fydd y cyfrwng mwyaf effeithiol i ddefnyddio’r sylfaen sgiliau bresennol ar gyfer iechyd cyhoeddus yng Nghymru a bydd yn datblygu ein màs critigol o arbenigedd iechyd cyhoeddus ymhellach. Bydd yn arwain at sefydlu safonau ymarfer i Gymru gyfan a bydd yn cryfhau rhwydweithiau proffesiynol a chlinigol. Er mai swyddfeydd rhanbarthol fydd yn rheoli adnoddau’n lleol, bydd yn wasanaeth cenedlaethol a chanddo adnoddau ac arbenigedd a fydd ar gael ledled Cymru. Drwy greu gwasanaeth iechyd cyhoeddus integredig i ddiwallu anghenion byrddau iechyd lleol ac eraill, gellir sicrhau manteision darparu lleol a threfniadaeth genedlaethol. Bydd yn sicrhau y caiff adnoddau eu trefnu’n effeithiol. Mae hyn yn ddechrau newydd i iechyd cyhoeddus yng Nghymru. Cefnogir y datblygiad hwn gan y rhanddeiliaid, ac mae’n bwysig bod hynny’n cynnwys staff gwasanaethau iechyd cyhoeddus a Gwasanaeth Labordai Iechyd y Cyhoedd Cymru. Bydd y gwasanaeth yn gweithio gyda chwsmeriaid i ddatblygu ei wasanaethau i sicrhau y gall ymateb yn effeithiol ac yn effeithlon i’r galwadau a fydd arno. Bydd hynny’n atgyfnerthu’r capasiti a’r seilwaith iechyd cyhoeddus yng Nghymru heb gost ychwanegol, a bydd yn cydweithio’n agos â Chanolfan Iechyd Cymru. Yr wyf yn ffyddiog y bydd y datblygiad hwn yn helpu gydag iechyd yng Nghymru, ac y bydd yn gyfraniad o bwys i les cymdeithasol ac economaidd Cymru.\nDatganiad Llafar ar y Gwasanaeth Iechyd Cyhoeddus Cenedlaethol (fersiwn Saesneg)


Ymgyrchwyr Grenfell yn taflunio neges ar Balas Westminster – Golwg360\n18 Mehefin 2019 am 07:58 Diweddarwyd am 10:58\nMae ymgyrchwyr trychineb Twr Grenfell wedi taflunio neges ar Dai’r Senedd yn Westminster ddwy flynedd wedi i’r tân ladd 72 o bobol yn Llundain.\nDaw hyn yn dilyn protestiadau tebyg yr wythnos diwethaf ble gwelwyd negeseuon yn cael eu taflunio ar dyrrau “anniogel” ledled gwledydd Prydain.\nNeithiwr (nos Lun, Mehefin 18) cafodd neges yn galw ar y Llywodraeth i gymryd camau yn syth i atal tragedi debyg yn y dyfodol ei thaflunio ar adeiladau’r Senedd.\n“Dwy flynedd wedi Grenfell, dydi’r adeilad hwn ddim wedi cadw ei addewidion,” meddai’r neges.\nRoedd dydd Gwener (Mehefin 14) yn nodi dwy flynedd union ers i’r tân gydio yn y twr yn Kensington – y tân gwaethaf ers yr Ail Ryfel Byd.\nMae’r ffigurau diweddaraf yn dangos bod o gwmpas 328 o dyrau yng ngwledydd Prydain yn dal yn anniogel.\nYn rhan o’r ymgyrch cafodd negeseuon eu taflunio ar dyrrau yn Llundain, Newcastle a Manchester drwy gydol yr wythnos hefyd.


Mis Ionawr! Mae’n bryd cyflwyno trefn ffitrwydd newydd!\nHome Newyddion a diweddariadau Mis Ionawr! Mae'n bryd cyflwyno trefn ffitrwydd newydd!\nCatherine Evans sy'n edrych ar yr apiau ymarfer corff fydd yn annog pobl i fynd ar-lein\nOs ydych chi fel fi, mae eich trefn ymarfer corff wedi mynd i’r wal ers mis Rhagfyr (a mis Tachwedd hefyd os ydw i’n gwbl onest). Felly os ydych chi’n teimlo bod arnoch angen dechrau 2019 gyda chynllun ffitrwydd newydd sbon, mi fyddwch yn falch o glywed bod defnyddio technoleg yn gallu bod yn ffordd wych o ddod o hyd i sesiwn ymarfer corff newydd, rhoi hwb i’ch ysgogiad a dilyn eich cynnydd – heb i chi fynd ar gyfyl y gampfa!\nMae defnyddio’r apiau hyn hefyd yn ffordd wych o annog pobl sydd ddim ar-lein i ddatblygu sgiliau digidol sylfaenol.\nMae yna filoedd o apiau ffitrwydd ar y farchnad, ond dyma’r rhai y mae tîm Cymunedau Digidol Cymru yn eu hargymell. Maent yn hawdd i ddefnyddwyr technoleg rheolaidd eu defnyddio, a gellir eu lawrlwytho i ffôn clyfar neu dabled. Mantais arall yw bod y rhan fwyaf ohonynt yn rhad ac am ddim.\nOs oes arnoch angen rhywbeth sy’n gyflym ac yn effeithiol, dyma’r ap i chi. Mae’r ap ffitrwydd hwn, sy’n gallu cael ei ddefnyddio ar unrhyw adeg, yn unrhyw le, heb offer, yn berffaith i unrhyw un sy’n teimlo nad oes ganddynt yr amser i wneud ymarfer corff na’r arian i dalu am offer drud neu i ymaelodi â’r gampfa. Mae’r sesiynau yn para ychydig dros saith munud ac yn cynnwys 12 ymarfer sy’n 30 eiliad yr un, gyda saib o 10 eiliad i ddilyn pob un. Gyda phob ymarfer mae yna gyfarwyddiadau llawn ar ffurf fideo, sain, delweddau a geiriau. Gallwch hefyd ddilyn eich gweithgarwch a monitro’ch cynnydd yn yr ap, er mwyn cynnal eich ysgogiad.\nMae Cynghorydd Cymunedau Digidol Cymru, Lon Mosely yn hoff iawn o ap Active 10 y GIG. Mae’n declyn tracio cerdded sy’n eich annog i gerdded yn sionc am 10 munud bob dydd – ac yn berffaith i bobl hŷn. Gall cerdded yn sionc am 10 munud yn rheolaidd wneud i chi deimlo’n well mewn sawl ffordd. Gall roi hwb i’ch egni, clirio’ch pen a chodi’ch hwyliau. Gall helpu pobl sydd â phoen yng ngwaelod y cefn a’r rheiny sydd mewn perygl o ddioddef pwysedd gwaed uchel. Mae’n wych hefyd ar gyfer eich iechyd hirdymor – gall leihau’r perygl i chi ddioddef salwch difrifol fel clefyd y galon, diabetes math 2, dementia a rhai mathau o ganser.\nRhedeg yn brofiad newydd? Cynlluniwyd Couch to 5K ar gyfer y rheiny sy’n dechrau o’r dechrau’n deg. Mae’r ap hwn yn eich cael chi ar eich traed, yn symud, ac yn eich helpu i symud yn hwylus o gerdded i redeg. Wrth i chi wella, mae’r sesiynau’n mynd yn fwy anodd. Y nod yw ei ddefnyddio dair gwaith yr wythnos am 20 i 30 munud ar y tro, ac mewn naw wythnos byddwch yn barod i redeg 5 cilometr. Mae rhith-hyfforddwr yn eich tywys trwy bob sesiwn. Os ydych yn defnyddio fersiwn rhad ac am ddim y GIG/BBC, ‘One You’, cewch ddewis o amrywiaeth o hyfforddwyr, gan gynnwys Jo Whiley, Sarah Millican a Michael Johnson.\nMae Rheolwr Cymunedau Digidol Cymru, Matt Lloyd, yn taeru wrth MyFitnessPal. Mae’r ap hwn wedi bod ar gael ers meitin, ac mae yna reswm da dros hynny. Yn ogystal â chyfrif calorïau, mae’n dilyn eich sesiynau ymarfer corff ac yn cyfrif eich camau. Mae MyFitnessPal hefyd yn gallu cysylltu gyda sawl ap arall, gan gynnwys Strava (gweler isod) a dyfeisiau yr ydych yn eu gwisgo fel FitBit a Garmin GPS.\nCynlluniwyd ap Fitbit i weithio gyda’r teclyn tracio gweithgarwch o’r un enw yr ydych yn ei wisgo, ac mae’n cyfrif eich camau a’r calorïau yr ydych yn eu llosgi wrth ddilyn eich cyflymder a’r pellter yr ydych yn ei deithio. Gallwch ddefnyddio’r ap ar ei ben ei hun hefyd i ddilyn gweithgarwch sylfaenol trwy eich ffôn. Gallwch osod targedau ar gyfer sesiynau ymarfer corff ac arferion cysgu a bwyta, a’u rheoli. Pan fyddwch yn cysylltu’r ap at ddyfais yr ydych yn ei gwisgo, gall gasglu data ar bopeth, o guriad eich calon i faint o gwsg heddychlon yr ydych yn ei gael bob nos. Mae Cynghorydd Cymunedau Digidol Cymru, Angela Jones, yn cadw llygad barcud ar ei chamau pan fydd hi yn y swyddfa!\nStrava/Map My Run\nWaeth a ydych chi’n rhedeg yn rheolaidd neu am ddechrau arni, mae’r apiau hyn yn eich helpu i gadw llygad ar eich cyflymder, pellter, hyd y sesiwn, calorïau, a mwy. Os ydych chi wrth eich bodd yn cystadlu â’ch ffrindiau, yna gallwch ddefnyddio’r apiau hyn i gymharu’ch canlyniadau gyda phobl eraill yn eich ardal. Dyma ffordd wych o gynnal eich ysgogiad, gan eu bod hefyd yn dweud wrthych pan fyddwch wedi cyflawni eich amser gorau dros bellter penodol. Rydw i wrth fy modd yn defnyddio Strava wrth redeg – ‘does dim byd gwell na gwybod ‘mod i wedi rhagori ar fy amser gorau wrth redeg ar fy llwybr arferol.\nOs ydych chi wrth eich bodd â gemau fideo, dyma’r ap ffitrwydd i chi. Cewch ddewis tasg, neu stori, a chi yw’r prif gymeriad mewn sesiwn redeg, yng nghwmni troslais. Mae pob tasg yn symud eich stori yn ei blaen, a bob nawr ac yn y man mae llond lle o sombïod yn dechrau eich erlid, gan eich gorfodi i gyflymu ac weithiau rhedeg nerth eich traed yn ystod eich sesiwn hyfforddi. Ond, peidiwch â phoeni’n ormodol, chewch chi ddim bod yn swper i sombi, er y gallech golli cyflenwadau hanfodol, ac mae hyn yn cadw’ch sylw wrth i chi redeg. Mae Jo Brown, aelod o dîm marchnata Cymunedau Digidol Cymru, wrth ei bodd yn defnyddio’r ap hwn i groesi Caerdydd pan fydd hi ar frys!\nOs oes arnoch angen cerddoriaeth er mwyn gwneud ymarfer corff, yna ap Spotify Running yw’r un i chi. Yn lle rhedeg a cheisio cadw i fyny gyda chyflymder y gerddoriaeth, mae ap Spotify Running yn cyfateb y gerddoriaeth atoch chi. Mae’r ap yn dewis cerddoriaeth sy’n cyd-fynd â’ch cyflymder chi er mwyn eich helpu i gadw i fyny. Mae’n gweithio allan yn yr awyr agored, a dan do ar y peiriant rhedeg, ac mae’n gweithio gyda chyflymder rhwng 140 a 190 curiad yr eiliad.\nYoga.com a pocket yoga\nOs ydych chi’n chwilio am ymarfer corff sy’n fwy ysgafn, yna mae yna ddigon o apiau yoga i ddewis ohonynt. Mae’r apiau hyn yn darparu fideos i ddangos ystum y corff yn ogystal ag ymarferion anadlu. Maent yn eich galluogi i ddod o hyd i ystumiau ar sail math, lefel a ffactorau eraill. Ac, yn ogystal, gallwch weld y cyhyrau y byddwch yn eu defnyddio ymhob ystum. Mae yna raglenni niferus hefyd i’ch helpu i ddechrau ar eich trefn hyfforddi neu ei symud yn ei blaen.\nOs ydych chi wrth eich bodd ag ap ffitrwydd penodol, da chi dywedwch wrthym ar Twitter trwy grybwyll @DC_Wales a defnyddio’r hashnod #GetFitGetOnline


Hafan > Pynciau > Addysg a sgiliau > Sgiliau a hyfforddiant > Buddsoddwyr mewn Pobl (BmP) Buddsoddwyr mewn Pobl (BmP)\nGwnewch yn siŵr eich bod yn elwa o weithio gyda Buddsoddwyr mewn Pobl.\tErbyn heddiw mae dros draean o gyflogwyr y DU yn manteisio ar Buddsoddwyr mewn Pobl, gan fod eu busnesau’n elwa’n ymarferol o hynny:\nMae gwasanaeth a pherfformiad eu busnes yn gwella\nMae ffocws a strwythur i’w cael wrth fynd trwy newidiadau trefniadol\nMae’r gweithwyr yn cymryd mwy o ran ac mae eu perfformiad yn gwella\nMae’r busnes yn datblygu ac yn tyfu\nMae’r buddsoddiad yn dod â manteision trwy wella effeithlonrwydd a’r gallu i wneud elw.\nMae’n haws nag a dybiwch - a dim gwaith papur\nNid oes angen ticio bocsys a llenwi ffurflenni. Yn hytrach, mae Buddsoddwyr mewn Pobl yn canolbwyntio ar ganlyniadau, trwy sicrhau bod gan bawb yr wybodaeth, y sgiliau a’r agwedd y mae eu hangen i gyflawni amcanion eich busnes.\nMae Buddsoddwyr mewn Pobl yn arbenigo mewn trawsnewid perfformiad busnes trwy ei bobl, gan ddefnyddio dulliau sydd wedi’u teilwra i gyflawni eich amcanion penodol\nMae Buddsoddwyr mewn Pobl yn teilwra ei ddull er mwyn canolbwyntio ar amcanion eich busnes unigol chi er mwyn gwella ei berfformiad.\nYn ogystal â gweithio gyda chi i weld y canlyniadau yr ydych yn dymuno eu gweld, bydd arbenigwyr Buddsoddwyr mewn Pobl yno fel cyfaill beirniadol i’ch helpu i sicrhau bod eich busnes yn gwella’n barhaus.\nEr mwyn ymateb i’r heriau sy’n eich wynebu, mae Buddsoddwyr mewn Pobl wedi datblygu dull o weithio sy’n ymateb i anghenion unigol eich busnes. Mae hynny’n golygu y gallwch edrych yn fanwl ar y meysydd o fewn y fframwaith sydd fwyaf perthnasol i’ch busnes chi.\nMae’r dull gweithredu pwrpasol a newydd yn hynod o ddefnyddiol, gan ei fod yn eich galluogi i ymateb i broblemau sy’n codi oherwydd yr hinsawdd economaidd anodd sydd ohoni.\nProses ar gyfer canolbwyntio a gwella yw hon\nMae fframwaith Buddsoddwyr mewn Pobl yn seiliedig ar dair prif egwyddor er mwyn ichi allu mynd at wraidd problemau a phennu blaenoriaethau, gan wella perfformiad eich busnes trwy eich bobl.\nCynllunio - Datblygu strategaethau i wella perfformiad\nGwneud - Cymryd camau i wella perfformiad\nAdolygu - Gwerthuso a gwella perfformiad\nYn pwysleisio ar eich:\nStrategaeth dysgu a datblygu\nStrategaeth rheoli pobl\nStrategaeth arwain a rheoli\nEffeithiolrwydd dulliau rheoli\nSbarduno ymroddiad a grymuso\nSut y gallai Buddsoddwyr mewn Pobl Cymru eich helpu?\nMae ein Arbenigwyr Buddsoddwyr mewn Pobl wrth law i ateb unrhyw gwestiynau sydd gennych ac i wneud yn siŵr eich bod yn gweld y canlyniadau gorau posibl:\nbyddant yn gweithio gyda chi er mwyn deall amcanion eich busnes a nodi’r meysydd blaenoriaeth lle gallai Buddsoddwyr mewn Pobl gynnig cymorth\nwedyn, er mwyn gwella perfformiad eich busnes, maent yn eich helpu i lunio llwybr datblygu, gan dynnu ar y rhannau yn fframwaith estynedig Buddsoddwyr mewn Pobl sydd fwyaf perthnasol i’r amcanion hynny\ncewch adborth pwrpasol ar y materion sydd fwyaf perthnasol i chi ac amcanion eich busnes\nmae’n bosibl y gallai arian fod ar gael gan Lywodraeth Cymru ichi weithio gydag Arbenigwr\nhefyd, mae’n bosibl y gallai Llywodraeth Cymru roi arian tuag at gost eich asesiad cyntaf. Mae’r asesiad yn rhoi cyfle i aseswr gwrthrychol profiadol gynnig barn allanol a allai arwain at achrediad ffurfiol gan Fuddsoddwyr mewn Pobl.\nSut mae dechrau?\nI gael rhagor o wybodaeth neu i drefnu inni gysylltu â chi, e-bostiwch investorsinpeoplewales@wales.gsi.gov.uk\nneu ffoniwch:Buddsoddwyr mewn Pobl Cymru 0300 062 5536\nMae rhagor o gymorth a gwybodaeth ar gael ar wefan Buddsoddwyr mewn Pobl.\nMewn drycin neu hindda…


Sut ydw i’n cloi gwrthrychau cwrs mewn cwrs glasbr... - Instructure Community\nSut ydw i’n cloi gwrthrychau cwrs mewn cwrs glasbr...\nYn y ddewislen Crwydro’r Cwrs, cliciwch y ddolen Cyrsiau.\nI gynnwys cyrsiau glasbrint yn unig yn eich canlyniadau chwilio, cliciwch yr opsiwn Dangos cyrsiau glasbrint yn unig.\nSut ydw i’n cysylltu cwrs â chwrs glasbrint fel gweinyddwr? Sut ydw i’n cysoni cynnwys cwrs mewn cwrs glasbrint fel gweinyddwr?\nSut ydw i’n gweld yr hanes cysoni ar gyfer cwrs glasbrint fel gweinyddwr? in Gymraeg: Canllaw Gweinyddwyr 02-03-2021\nSut ydw i’n cysylltu cwrs â chwrs glasbrint fel gweinyddwr? in Gymraeg: Canllaw Gweinyddwyr 02-03-2021


Trigolion Ceredigion i'w Hurddo i'r Orsedd yn Eisteddfod Môn | Eisteddfod Genedlaethol\nTrigolion Ceredigion i'w Hurddo i'r Orsedd yn Eisteddfod Môn\nHeddiw (4 Mai), cyhoeddir enwau'r rheiny o Geredigion a fydd yn cael eu derbyn i'r Orsedd drwy anrhydedd, yn Eisteddfod Genedlaethol Ynys Môn eleni.\nMae Gwynfryn Evans, Rhydypennau, yn arweinydd cymdeithasol ac yn uchel ei barch ym mhob cylch, gan fod yn hynod weithgar yn ei gymuned a’i gapel. Bu’n gweithio yn y sector llaeth drwy gydol ei yrfa, gan gychwyn yn Llangefni a Maldwyn cyn dod yn rheolwr Ffatri Laeth Felin-fach ac yna’n rheolwr De Cymru a Chanolbarth Lloegr i’r Bwrdd Marchnata Llaeth. Mae’n ymwneud yn wirfoddol gyda llu o wahanol sefydliadau lleol a chenedlaethol, ac yn Gadeirydd Bwrdd Golwg 360 ar hyn o bryd.\nRichard ac Wyn Jones\nMae Richard ac Wyn Jones, Aberteifi, yn adnabyddus fel sylfaenwyr label annibynnol Fflach, sydd wedi bod yn rhan allweddol o’r sîn gerddorol Gymraeg ers degawdau erbyn hyn. Gyda’r sîn yn datblygu, sefydlwyd is-labeli er mwyn canolbwyntio ar gynnwys mwy arbenigol, Rasp, yn gyfrwng i annog a chyhoeddi artistiaid newydd arbrofol a Fflach:tradd yn adlewyrchu deunydd gan gorau, bandiau pres yn ogystal ag artistiaid gwerin. Mae ganddynt stiwdio recordio bwrpasol yn Aberteifi, sy’n cyfrannu at economi, diwylliant ac achosion da yn eu cymuned a thu hwnt. Yn aelodau o’r band ‘Ail Symudiad’ eu hunain, mae’r brodyr hefyd yn gerddorion llwyddiannus a phoblogaidd, gyda’u caneuon yn parhau i gael eu clywed ar y radio’n rheolaidd.\nActores, awdures ac addysgwraig yw Mari Rhian Owen, Aberystwyth, sydd â thros 30 mlynedd o brofiad o weithio ym myd y theatr broffesiynol. Mae ganddi arbenigedd ym maes theatr ysgolion a theatr gymunedol, ac yn gweithio i Gwmni Theatr Arad Goch fel Actores Rheoli, sy’n arwain gweithdai drwy ddrama. Mae’n arwain cyrsiau ysgrifennu creadigol i fyfyrwyr israddedig a dysgwyr mewn ysgolion, ynghyd â chynnal cyrsiau hyfforddi penodol i athrawon. Mae’n diwtor cwrs TAR Drama Uwchradd ym Mhrifysgol Aberystwyth ers deng mlynedd. Yn ogystal, bu’n gyfrifol am ddyfeisio a hwyluso gweithgareddau iaith trwy ddrama ers pymtheng mlynedd yng Ngheredigion a Phowys.\nMae Jeremy Turner, Aberystwyth, yn fwyaf adnabyddus fel Cyfarwyddwr Cwmni Theatr Arad Goch, gyda thros 20,000 o blant, pobl ifanc a theuluoedd yng Nghymru yn mwynhau perfformiadau’r cwmni’n flynyddol ym mhob rhan o Gymru. Yn ogystal â hyn, mae’n ddarlithydd gwadd mewn prifysgolion yng Nghymru, a’i arbenigedd ym maes y theatr wedi’i gydnabod ar lefel ryngwladol, gyda chyfleoedd i ddarlithio a chyflwyno mewn seminarau dros y byd yn flynyddol. Mae’i waith wedi’i berfformio mewn gwledydd ym mhob rhan o’r byd dros y blynyddoedd. Mae hefyd yn gyflenwr hyfforddiant proffesiynol ar gyfer awdurdodau addysg a mudiadau cenedlaethol.


Pump i’r Penwythnos – 11 Ionawr 2019 – Y Selar\nY Selar Postiwyd ar 11 Ionawr 2019\nPump i’r Penwythnos – 11 Ionawr 2019\nGig: Candelas, Mellt, Wigwam – 11/01/19\nAmbell gig bach da mewn lleoliadau amrywiol dros benwythnos yr Hen Galan.\nMae gwobr band prysura’r penwythnos yn mynd i Y Niwl – a da eu gweld nôl yn gigio. Bydd y grŵp syrff o’r gogledd yn perfformio yn Nhafarn Y Groeslon ym Mrynsiencyn heno – eu gig cyntaf erioed ar Ynys Môn!\nYna nos fory, bydd cyfle arall i weld Y Niwl yn Neuadd Ogwen, Bethesda gyda chefnogaeth gan Blind Wilkie McEnroe – gig bach da.\nEin prif ddewis o gig y penwythnos yma ydy hwnnw gyda Candelas, Mellt a Wigwam yng Nghaerfyrddin – clamp o lein-yp ar ddechrau blwyddyn. Tap House 72 ydy’r lleoliad yng Nghaerfyrddin, a da gweld gig mewn lleoliad gwahanol yn yr hen dre’ ar ôl i’r Parot gau ei ddrysau nos Calan.\nFyse hi ddim yn benwythnos heb gig gyda’r Welsh Whisperer, a Chlwb Rygbi Llandeilo sy’n cael y pleser heno.\nCân: ‘Seren y Môr’ – Kizzy Crawford\nDoes dim llwyth o diwns Cymraeg newydd yn ymddangos ar ffrwd Soundcloud Y Selar ers y Nadolig, ond dyma un fach neis sydd wedi, a hynny ar ddiwrnod cyntaf y flwyddyn.\nCân ddwy-ieithog ydy hi, ac mae’n esiampl dda o’r sŵn unigryw mae Kizzy wedi llwyddo i’w sefydlu erbyn hyn. Er mor ifanc, mae ei cherddoriaeth bob amser wedi bod yn hynod o aeddfed, a dyma enghraifft arall o hynny.\nDipyn o syndod felly darllen nodiadau Kizzy am y trac a dysgu ei bod wedi ei hysgrifennu bron bum mlynedd yn ôl yn 2014! Cân a gyfansoddodd ar gyfer rhaglen ‘Playing the Skyline’ roedd hi’n gwneud ar gyfer Radio 4 gyda’r pianydd Gwilym Simcock ydy hi, ond tydi hi heb ymddangos ar-lein yn unrhyw le ers hynny. Chwarae teg i Kizzy am ei llwytho i’w chyfrif soundcloud fel tonig i’n clustiau ar ddechrau blwyddyn newydd.\nRecord: 5 – Y Niwl\nGan fod Y Niwl yn gigio ddwywaith penwythnos yma, mae’n esgus perffaith i roi bach o sylw i albwm diweddaraf y grŵp, 5, a ryddhawyd yn swyddogol yn Hydref 2017.\nEr hynny, a bod gig lansio yn Pontio Bangor ar y pryd, mae rhywun yn teimlo fod yr albwm wedi mynd ar goll braidd a heb gael y sylw mae’n haeddu. Er eu bod nhw wedi cael llwyth o sylw i sawl cyfeiriad dros y blynyddoedd, tydi’r grŵp erioed wedi bod yn rai i hunan hyrwyddo’n ormodol, ac mae’n ymddangos bod ganddyn nhw ddilyniant sylweddol a thriw er gwaetha hynny felly pwy all eu beio!\nOnd, rydan ni’n teimlo bod 5, fel gwaith blaenorol Y Niwl yn haeddu gwrandawiad eang ac mae modd i chi wrando ar yr albwm cyfan ar safle Bandcamp y grŵp nawr. Ac os ydach chi’n hoffi yr hyn rydach chi’n clywed mae modd i chi brynu’r albwm yma hefyd, naill ai’n ddigidol, ar CD, neu ar feinyl hyfryd….mmmm, feinyl.\nMae’n siŵr y byddwch yn gyfarwydd â dull unigryw Y Niwl o enwi eu caneuon bellach hefyd, sef trwy roi rhif ar y gân yn hytrach nag enw. Deg o ganeuon sydd ar 5, sef ‘Dauddegchwech’ trwodd i ‘Tridegchwech’…a nid mewn trefn gyda llaw!\nUn o’n hoff draciau ni ydy ‘Dauddegwyth’, a chwarae teg i griw Ochr 1, mi wnaethon nhw gomisiynu Siôn Glyn o’r band i greu fideo i’r gân nôl yn Hydref 2016.\nDaeth newyddion da yn gynharach yn yr wythnos fod y grŵp gwych o Ddyffryn Conwy, Melys, yn paratoi i ryddhau eu cynnyrch cyntaf ers deuddeg mlynedd.\n‘Stay’ ydy enw sengl newydd y grŵp a’r bwriad ydy rhyddhau ar 22 Chwefror.\nOs nad oedd hynny’n ddigon o newyddion da, yna roedden ni wrth ein bodd i glywed fod albwm cyfan ar y gweill ganddyn nhw gyda’r bwriad o’i ryddhau yn yr haf. Amserol iawn wrth i’r Eisteddfod Genedlaethol ymweld â Llanrwst fis Awst wrth gwrs – gobaith o gig rhywdro ‘Steddfod / Cymdeithas yr Iaith? G’won, wnewch chi ddim difaru…\nRoedd Melys yn un o fandiau mwyaf Cymru ar ddiwedd y 1990au a dechrau’r 2000au. Yn un o hoff fandiau’r DJ chwedlonol, John Peel, roedden nhw reit yng nghanol symudiad Cŵl Cymru. Efallai nad oedden nhw mor amlwg a Catatonia a Super Furry Animals, ond yn hytrach yn fwy o ddewis yr hipsters – yn ail i ddim ond Gorkys mae’n siŵr.\nMae Melys wedi bod yn gigio tipyn yn ddiweddar, ac mae hynny wedi arwain at yr awydd i recordio eto. Felly dyma flas o un o’u gigs byw yn Lerpwl cyn y Nadolig isod, gyda pherfformiad o un o’u caneuon gorau ‘Un Darllenwr Lwcus’. Rhyddhawyd hon yn wreiddiol ar yr EP aml-gyfrannog ‘Planed Paned’ a gyhoeddwyd pan oedd Eisteddfod yr Urdd yn ymweld a Dyffryn Conwy yn 2000, sydd hefyd yn cynnwys y gân gyntaf erioed i’w rhyddhau gan Lleuwen gyda llaw – yr hyfryd ‘Draw Dros yr Afon’.\nUn peth arall…: Cyhoeddi lein-yp Gwobrau’r Selar\nDaeth y newyddion roedd pawb wedi bod yn disgwyl yn eiddgar amdano nos Fercher, wrth i ni gyhoeddi lein-yp Gwobrau’r Selar eleni.\nMae’r Gwobrau’n cael eu cynnal dros ddwy noson am y tro cyntaf, gyda lein-yp llawn ar nos Wener 15 Chwefror a nos Sadwrn 16 Chwefror yn Undeb Myfyrwyr Aberystwyth. Ac rydan ni wedi trefnu chwip o restr perfformwyr i chi ar gyfer y ddwy noson sy’n cynnwys, yn ôl yr arfer, detholiad o’r artistiaid prysura’ a mwyaf llwyddiannus y flwyddyn a fu.\nPwy sy’n perfformio?\nNos Wener – Mellt, Y Cledrau, HMS Morris, Alffa, Lewys\nNos Sadwrn – Gwilym, Mei Gwynedd, Los Blancos, Breichiau Hir, Wigwam, Y Trŵbz\nMae llai o docynnau eleni, 600 yn hytrach na’r 1100 arferol, ac maen nhw’n gwerthu’n gyflym felly bachwch eich tocyn cyn gynted â phosib rhag cael eich siomi.\nCofnod Blaenorol Cofnod blaenorol:Atgyfodiad pellach Plant Duw\nCofnod Nesaf Cyhoeddi rhestr fer Gwaith Celf Gorau


Bras pigddu ( kymri )\ntarjonnut wikipedia CY\nAderyn a rhywogaeth o adar yw Bras pigddu (sy'n enw gwrywaidd; enw lluosog: breision pigddu) a adnabyddir hefyd gyda'i enw gwyddonol Spizella passerina; yr enw Saesneg arno yw Chipping sparrow. Mae'n perthyn i deulu'r Breision (Lladin: Emberizidae) sydd yn urdd y Passeriformes.\nTalfyrir yr enw Lladin yn aml yn S. passerina, sef enw'r rhywogaeth. Mae'r rhywogaeth hon i'w chanfod yng Ngogledd America.\nMae'r bras pigddu yn perthyn i deulu'r Breision (Lladin: Emberizidae). Dyma rai o aelodau eraill y teulu:\nrhywogaeth enw tacson delwedd Bras Brewer Spizella breweri Bras coed Spizella arborea\nBras llwydaidd Spizella pallida\nBras meysydd Spizella pusilla\nBras Pigddu Spizella passerina\nBras Worthen Spizella wortheni Bras yr Eira Plectrophenax nivalis\nCardinal cribgoch Paroaria coronata\nCardinal pigfelyn Paroaria capitata\nPila mynydd penllwyd Phrygilus gayi\nPila mynydd Periw Phrygilus punensis\nPila telorus bronwinau Poospiza thoracica\nPila telorus llygatddu’r Dwyrain Poospiza nigrorufa\nPila telorus tingoch Poospiza lateralis\nBras pigddu: Brief Summary ( kymri )


CCFC Foundation | Pritchard a Kavanagh yn ymweld â Gerddi Grange\nPritchard a Kavanagh yn ymweld â Gerddi Grange\nRoedd aelodau o garfan Dan 23 oed Dinas Caerdydd wedi cymryd amser o’u hamserlenni prysur i ymweld ag un o weithgareddau hanner tymor Uwch Gynghrair Kicks Sefydliad Clwb Pêl-droed Dinas Caerdydd yng Ngerddi Grange yn Grangetown.\nCyfarfu Owen Pritchard a Ryan Kavanagh â’r cyfranogwyr, gan ddysgu mwy am y prosiect cyn cymryd rhan mewn sesiwn pêl-droed cyn cyflwyno gwobrau a llofnodi rhaglenni ar gyfer y 30 a mwy o bobl ifanc a oedd yn bresennol.\nMae mor bwysig ein bod yn defnyddio chwaraewyr Dinas Caerdydd fel modelau rôl cadarnhaol yn eu cymunedau a thrwy ein prosiect Premier League Kicks, rydyn ni'n gweithio gyda phobl ifanc 11-19 oed ledled de Cymru i gefnogi eu datblygiad personol.\nYmunodd Ryan ac Owen ag elfen ymarferol y sesiwn\nWrth siarad yn ystod yr ymweliad, dywedodd Pritchard:\n“Pan oeddwn i’n blentyn, rwy’n cofio cwrdd â rhai o’r chwaraewyr a oedd yn chwarae ar y pryd, a dydych chi byth yn ei anghofio.\n“Mae gennym gyfrifoldeb fel chwaraewyr i roi rhywbeth yn ôl i’r gymuned a mynd i sesiwn fel hon a rhoi gwên ar wynebau’r plant sy’n rhoi cymaint o foddhad.”\nMae ein sesiynau Premier League Kicks yn cael eu cynnal ledled de Cymru bob wythnos a gallwch ddod o hyd i’ch sesiwn agosaf drwy glicio yma.


Edrych yn ôl ar 26 Gorffennaf - Newyddion\nEdrych yn ôl ar 26 Gorffennaf\n26 Gorffennaf 201626 Gorffennaf 2016\nNi fydd Cymru'n gwneud cais i gynnal Gemau'r Gymanwlad yn 2026\nUno dwy ysgol: Cyfarfod tanbaid\nASau'n dweud bod rhaid i gynlluniau niwclear yng Nghymru gynnig gwerth am arian\nLlofruddiaeth Penygroes: Dyn yn ymddangos yn Llys y Goron\nCyhoeddwyd am 17:00 26 Gor 201617:00 26 Gor 2016\nDyna ddiwedd y llif byw am heddiw. Dewch yn ôl aton ni o 08:00 yfory.\nCyhoeddwyd am 16:48 26 Gor 201616:48 26 Gor 2016\nEric Jones yn gwerthu ei gaffi\nMae'r dringwr Eric Jones o Wynedd yn gwerthu ei gaffi a maes gwersylla yn Nhremadog wedi 37 o flynyddoedd, yn ôl y Daily Post.\nMae Eric yn adnabyddus yn y byd dringo, ac mae ei gaffi wedi dod yn fan cyfarfod i ddringwyr a cherddwyr yn yr ardal.\nCyhoeddwyd am 16:32 26 Gor 201616:32 26 Gor 2016\nPenderfyniad Gemau'r Gymanwlad yn un 'pathetig'\nWrth ymateb i'r cyhoeddiad na fydd Llywodraeth Cymru yn gwneud cais i gynnal Gemau'r Gymanwlad yn 2026, mae arweinydd y Ceidwadwyr Cymreig wedi dweud ei fod yn benderfyniad "pathetig".\nDywedodd Andrew RT Davies: "Mae hyn yn hynod o siomedig ac mae'n eithaf pathetig fod Llywodraeth Cymru unwaith eto yn ceisio defnyddio Brexit fel esgus i guddio diffyg uchelgais a dychymyg."\nCyhoeddwyd am 16:21 26 Gor 201616:21 26 Gor 2016\nOedi wedi gwrthdrawiad Caerffili\nMae'r A468 wedi rhwystro'n rhannol yng Nghaerffili yn dilyn gwrthdrawiad ar gylchfan yr A469.\nMae'r digwyddiad hefyd yn achosi oedi ar yr A470 a'r B4600.\nCyhoeddwyd am 16:14 26 Gor 201616:14 26 Gor 2016\nCawodydd a chymylau heno\nY rhagolygon gan Llyr Griffiths-Davies: "Heno'r cawodydd yn para, yn bennaf ar draws y gogledd. Noson gymylog.\n"Dros nos bydd glaw'n symud dros y wlad o'r gorllewin. Y tymheredd isa'n rhyw 11C."\nCyhoeddwyd am 16:04 26 Gor 201616:04 26 Gor 2016\nCyn heddwas yn cyfaddef bod â lluniau anweddus\nMae WalesOnline yn adrodd bod cyn heddwas wnaeth gyfaddef bod â lluniau anweddus o blant yn ei feddiant wedi dweud bod ei ddiddordeb yn y fath ddeunydd wedi dechrau drwy ei waith.\nCyhoeddwyd am 15:49 26 Gor 201615:49 26 Gor 2016\nCyngor i brynu'r Guildhall\nBydd y Guildhall yng Nghaerfyrddin yn cael ei brynu gan y cyngor sir am £225,000 ar ôl i fwrdd gweithredol yr awdurdod bleidleisio o blaid hynny.\nMae dyfodol yr adeilad wedi bod yn ansicr ers y cyhoeddiad y byddai'r llysoedd barn yn cau ym mis Mai.\nCyhoeddwyd am 15:41 26 Gor 201615:41 26 Gor 2016\nCroeso i'r Fenni!\nMae'r Eisteddfod yn agosáu, ac mae'n ymddangos bod croeso mawr i ymwelwyr i'r Fenni yn barod.\nCyhoeddwyd am 15:27 26 Gor 201615:27 26 Gor 2016\nChris Gunter i symud i Hull?\nMae BBC Sport Wales yn adrodd bod gan Hull City ddiddordeb mewn arwyddo amddiffynnwr Cymru a Reading, Chris Gunter.\nFe wnaeth y chwaraewr 27 oed arwyddo cytundeb gyda Reading ym mis Chwefror, ond mae'r cytundeb yn cynnwys cymal sy'n golygu y bydd yn cael gadael y clwb os fydd clwb arall yn gwneud cynnig o dros £1.2m amdano.\nCyhoeddwyd am 15:10 26 Gor 201615:10 26 Gor 2016\nHeddlu'n dal i chwilio\nCyhoeddwyd am 14:55 26 Gor 201614:55 26 Gor 2016\nHarry Greaves: Marwolaeth yn ddamwain\nMae cwest dyn o'r canolbarth fu farw wrth gerdded ym Mheriw, De America, wedi dod i'r casgliad ei fod wedi marw'n ddamweiniol.\nAeth Harry Greaves, o Fronygarth ger Croesoswallt, ar goll yn yr Andes ar 7 Ebrill eleni, ond ni chafwyd hyd i gorff y dyn 29 oed am bythefnos.\nMorgannwg yn colli ail wiced\nMorgannwg yn colli wiced\nAr ôl dechrau da mae Morgannwg wedi colli wiced yn eu gêm yn y Cwpan Undydd yn erbyn Essex.\nGigs Maes B i'w darlledu'n fyw\n"Mae’r artistiaid fydd yn perfformio ym Maes B yn Eisteddfod Genedlaethol Sir Fynwy a’r Cyffiniau 2016 wedi eu cyhoeddi ac, am y tro cyntaf erioed, bydd S4C yn darlledu’r perfformiadau yn y gigs yn fyw ar eu gwefan," medd datganiad gan S4C\n"Cwmni teledu Antena o Gaernarfon fydd yn cynhyrchu’r gwasanaeth ar-lein o Maes B ac ymysg y perfformwyr eleni fydd Yws Gwynedd, Candelas, Yr Eira, Mellt, Calfari, Band Pres Llarregub, Y Reu, Fleur De Lys, HMS Morris, Yr Ods a DJ Huw Stephens."\nGemau Cwpan Eingl-Gymreig wedi'i cyhoeddi\nMae rhestr gemau Cwpan Eingl-Gymreig ar gyfer tymor nesaf wedi eu cyhoeddi. Bydd pedwar rhanbarth Cymru'n herio timau Uwchgynghrair Lloegr mewn cystadleuaeth sy'n cael ei ystyried gan lawer fel cyfle i ddatblygu chwaraewyr ifanc.\nSaracens, enillwyr y gystadleuaeth yn 2015Image caption: Saracens, enillwyr y gystadleuaeth yn 2015\nYsgol Llangennech: Ymgynghoriad ffurfiol\nMae cabinet Cyngor Sir Gaerfyrddin wedi pleidleisio i gynnal ymgynghoriad ffurfiol ar gynnllun i sefydlu ysgol cyfrwng Cymraeg yn Llangennech drwy uno dwy ysgol dau gyfrwng. Bydd y cyngor llawn wedyn yn cymryd y penderfyniad terfynol.\nNewydd Dorri: 115 i golli swyddi\nBydd 115 o bobl yn colli eu swyddi mewn ffatri gemegion Dow Corning yn Y Barri.\nGemau'r Gymanwlad: Ymateb\nCyfaddef trosedd wedi ymosodiad ci\nMae dyn wedi cyfaddef bod â chi peryglus yn ei feddiant ar ôl i ddyn 54 oed gael ei dynnu ar hyd y llawr gan gi yng ngogledd Cymru.\nRoedd rhaid i Barry Williams o Fanceinion gael llawdriniaeth ar ôl yr ymosodiad ym Mae Cinmel ger y Rhyl.\nBydd William Robinson, 73 o St Helens, yn cael ei ddedfrydu yn Llys y Goron Caernarfon yn ddiweddarach.\nOedi ar yr A490\nGer y Trallwng, mae'r A490 wedi'i rhwystro'n rhannol ger Lôn y Felin Wynt.


Police and Crime Plan 2013 – 2017: Partneriaeth\nMae Comisiynwyr yr Heddlu a Throseddu y pedwar heddlu yn cydnabod bod angen gwasanaethau plismona ymatebol a hygyrch ar Gymru. Mae'r Comisiynwyr wedi cytuno i gydweithio a chyda'u Prif Gwnstabliaid priodol wedi sefydlu Grŵp Plismona Cymru Gyfan i:\nDdylanwadu ar Lywodraeth y DU a Llywodraeth Cymru mewn perthynas â phlismona a chyfiawnder troseddol\nCydweithio i ddatblygu a chynnal cydweithrediad yr heddlu i wella capasiti, gallu ac effeithiolrwydd cost\nCydweithio i sicrhau bod cymunedau Cymru yn derbyn gwasanaeth plismona sy'n diwallu eu hanghenion\nCynnal a hyrwyddo'r egwyddorion atebolrwydd lleol a Phlismona gyda chaniatâd\nNid yw mynd i'r afael â throsedd ac anhrefn a gwneud i gymunedau deimlo'n fwy diogel yn gyfrifoldeb ar yr heddlu yn unig ond mae hefyd yn cynnwys sefydliadau partner fel awdurdodau lleol, y Gwasanaeth Tân ac Achub, Gwasanaethau Pobl Ifanc, yr Ymddiriedolaeth Brawf a'r Gwasanaeth Iechyd. Yn yr un modd, ceir nifer o sefydliadau gwirfoddol a chymunedol sy'n gweithio ym maes diogelwch cymunedol, naill ai'n annibynnol neu mewn partneriaeth â chyrff cyhoeddus.\nYn ystod y cyfnod economaidd anodd hwn, daw gweithio mewn partneriaeth yn bwysicach nag erioed. Fel Comisiynydd yr Heddlu a Throseddu, byddaf yn gweithio gyda'r Prif Gwnstabl a phartneriaid eraill i ddatblygu dull partneriaeth integredig tuag at atal troseddau a sicrhau diogelwch cymunedol ymhellach. Ceir hanes hir o weithio gwych mewn partneriaeth ledled Gwent, ar lefel cynllunio strategol ac yn lleol a byddaf yn parhau i weithio gyda phartneriaid i sicrhau y cynhelir hyn.


Sgwrsio Tabatinga (Amazonas). Sgwrsio am ddim gyda dieithryn ar hap yn syth o Tabatinga (Amazonas).\nCroeso i Chatroulette Tabatinga (Amazonas)Cyswllt i berson aleatory unrhyw le yn y byd. Gyda Chatroulette Tabatinga (Amazonas) gallwch ddewis rhwng yr opsiynau canlynol:- Sgwrs am ddim gyda phob math o bobl o Tabatinga (Amazonas). I nodi hyn, ewch i 'Settings'.- Sgwrs gyda gwe-gamera yn y modd 'n fideo'.- Sgwrs gyda meicroffon yn y modd 'micro'.- Sgwrs safle ddienw heb micro ac nid oes unrhyw 'n fideo yn y modd' testun '.- Spy sgyrsiau eraill yn ddienw os ydych yn caniatáu.- Os nad ydych yn dymuno i ni spied newid yn 'Settings'.I ddechrau pwyswch 'F2' neu cliciwch 'dechrau'.\nRhestr o ddinasoedd yn Tabatinga (Amazonas):


Cynllunio a Datblygu Trefol gyda Blwyddyn mewn Diwydiant (BSc) - Astudio - Prifysgol Caerdydd\nCynllunio a Datblygu Trefol gyda Blwyddyn ar Leoliad Proffesiynol (BSc)\nMae mwy o gystadleuaeth yn y farchnad swyddi i raddedigion yn golygu bod profiad proffesiynol ac ymarferol yn hynod werthfawr o ran eich helpu i sbarduno eich gyrfa. Mae blwyddyn y lleoliad proffesiynol yn eich caniatáu i roi eich sgiliau a’r hyn rydych wedi’i ddysgu yn y ddarlithfa ar waith mewn sefydliad yn y sector preifat neu’r sector cyhoeddus. Hefyd, mae’n gyfle i ddatblygu eich proffil proffesiynol, datblygu eich rhwydwaith, a nodi eich dyhead proffesiynol.\nNid yw'r Ysgol yn talu costau cynhaliaeth mewn perthynas â'r flwyddyn ar leoliad (rhent, bwyd, teithio ac ati). At hynny, fel y nodwyd, gall y lleoliad ei hun fod yn dâl neu'n ddi-dâl.\nGradd pedair blynedd amser llawn yw hon. Treulir blwyddyn tri yn gweithio mewn ymarfer proffesiynol. Mae modiwlau blwyddyn un yn orfodol. Mae blwyddyn dau a phedwar yn cynnwys modiwlau gorfodol a dewisol. Bydd angen i chi ennill 120 o gredydau bob blwyddyn. Mae modiwlau’n werth 20 credyd fel arfer.\nByddwch yn dewis chwe modiwl craidd, â’r nod o ddatblygu dealltwriaeth o’r prosesau cymdeithasol, economaidd, gwleidyddol a naturiol sydd ar waith wrth ffurfio dinasoedd, rhanbarthau a chefn gwlad. Mae’r flwyddyn yn cyflwyno y sgiliau dadansoddol a chreadigol angenrheidiol mewn ymarfer proffesiynol.\nByddwch yn elwa ar waith maes a phrosiectau ar safleoedd i weithio ar broblemau cynllunio ‘byw’. Mae arbenigwyr o ymarfer proffesiynol hefyd yn ymwneud â’r gwaith o gyflwyno llawer o fodiwlau.\nYm mlwyddyn dau, fe'ch cefnogir gydag arweiniad a chyngor ar yr opsiwn i ymgymryd â blwyddyn ar leoliad gwaith fel rhan o'ch gradd, a wneir fel arfer yn y drydedd flwyddyn. Dyma ran hynod werthfawr o’r cwrs ac mae’n rhoi ystod eang o sgiliau ymarferol a phrofiad proffesiynol i chi.\nBydd y flwyddyn ar leoliad gwaith yn rhoi profiad ymarferol gwerthfawr i chi mewn ymarfer proffesiynol ac yn eich galluogi chi i ddechrau adeiladu eich proffil a’ch rhwydwaith.\nDyma gyfnod o hyfforddiant dan oruchwyliaeth mewn swyddfa gyda sefydliad sy’n cyflogi sy’n barod i gyflwyno profiad amrywiol a rhaglen waith strwythuredig.\nByddwn yn eich helpu i ddod o hyd i’r lleoliad gwaith â thâl hwn ac fel arfer byddwn yn sicrhau lleoliad gwaith, yn amodol ar argaeledd, ar sail gystadleuol o ystod o gyfleoedd. Gallwch hefyd archwilio cyfleoedd gydag ystod eang o gyflogwyr os oes gennych ddiddordeb penodol mewn math penodol o brofiad. Cynigir lleoliadau gwaith gan amrywiaeth o wahanol gyflogwyr yn y sectorau preifat a chyhoeddus, yn ogystal ag yn y trydydd sector megis ymddiriedolaethau elusennol a sefydliadau ymgyrchu.\nProfessional Placement in Planning Practice CP0354 120 credydau\nDehongli a gwerthuso rôl y cyd-destun gwleidyddol, cyfreithiol a sefydliadol ym maes ymarfer cynllunio, gan wneud argymhellion ar sut y gall sefydliadau wella effeithlonrwydd wrth fynd i’r afael â mater cynllunio a nodwyd.\nSgiliau, gwybodaeth a phrofiad sy’n gysylltiedig â’r gwaith, ar lefel broffesiynol ac yn bersonol\nDealltwriaeth feirniadol o amgylchedd y gweithle, gan gynnwys sut i weithredu mewn gweithle yn hyderus ac yn broffesiynol\nDealltwriaethau ymarferol a damcaniaethol o fod yn ymarferydd myfyriol, gan adnabod y sgiliau a’r wybodaeth rydych yn eu caffael yn y dosbarth Y gallu i gymryd cyfrifoldeb am ddatblygu ymagwedd hunanfeirniadol a heriol i’ch ymarfer cynllunio eich hun a’r sefydliadau rydych yn gweithio ynddynt.\nY gallu i nodi ac addasu i arferion gweithio ac arferion cysylltiedig mewn lleoliad cyflogaeth, a myfyrio'n feirniadol arnynt\nDangos sgiliau allweddol mewn gwrando, dadlau, arweinyddiaeth, eiriolaeth a datrys problemau\nAdnabod, dewis a defnyddio sgiliau allweddol i gyfleu gwybodaeth ofodol ac sy’n ymwneud â chynllunio i gynulleidfaoedd gwahanol drwy gyflwyno gwybodaeth i gydweithwyr a gweithwyr proffesiynol eraill, o fewn lleoliadau prifysgol a’r gweithle\nCymryd cyfrifoldeb am gymryd rhan yn llwyddiannus mewn gwaith ar y cyd a gwaith amlddisgyblaethol drwy weithio fel rhan o dîm, gan ymateb yn briodol i geisiadau cydweithwyr a gwneud gofynion eich hun ar gydweithwyr yn glir\nAdnabod a gwerthuso egwyddorion a phrosesau dylunio ar gyfer creu lleoedd o ansawdd uchel a gwella tir y cyhoedd er budd pawb yn y gymdeithas\nAsesu strategaethau datblygu gwahanol, defnydd ymarferol o gyllid datblygu, a goblygiadau cynhyrchu gwerth ychwanegol ar gyfer y gymuned\nMae nifer o gyfleoedd gyrfa cyffrous ac amrywiol yn agored i raddedigion y rhaglen radd hon, ac mae llawer mewn swyddi allweddol mewn ystod o sefydliadau yn y sector cyhoeddus, preifat ac yn y trydydd sector. Mae’r rhain yn cynnwys llywodraethau cenedlaethol a lleol, ymgyngoriaethau busnes, canolfannau ynni cynaliadwy, asiantaethau amgylcheddol, cwmnïau strategaeth tai, cwmnïau adeiladu, a syrfewyr.\nMae llwybrau gyrfa cynllunio penodol yn cynnwys tirfesur, dylunio a datblygu yn ogystal â meysydd megis trafnidiaeth, datblygu economaidd ac adfywio trefol. Gallwch ymarfer mewn awdurdodau cynllunio lleol, llywodraeth leol a chenedlaethol, sefydliadau cynllunio cymdogaethau, sefydliadau trafnidiaeth, ymgynghoriaethau cynllunio lleol, datblygwyr preifat a sefydliadau amgylcheddol yn y Deyrnas Unedig, ar gyfandir Ewrop ac yn rhyngwladol.\nMae cyflogwyr yn gwerthfawrogi’r profiad a’r wybodaeth rydych yn eu cael drwy eich blwyddyn ar leoliad gwaith a gallant helpu i roi mantais gystadleuol i chi ar ôl graddio.\nMae’r radd hon yn opsiwn pedair blynedd gyda blwyddyn ar leoliad gwaith yn y drydedd flwyddyn. Gall y lleoliad fod yn gyflogedig neu'n ddi-dâl. Ni fydd angen i chi wneud penderfyniad terfynol p’un a ydych am ystyried yr opsiwn hwn ai peidio hyd nes yr ail flwyddyn.\nYm mlwyddyn un, mae’r ymweliadau astudiaethau maes hyn yn lleol i ranbarth dinas Caerdydd. Ym mlwyddyn dau a'ch blwyddyn olaf, gallwch ddewis ymweliad astudiaethau maes preswyl. Mae'r rhain yn aml yn cynnwys cyrchfannau yn y DU a thramor. Gweler yr adran ‘costau ychwanegol’ am ragor o wybodaeth.